text:
San Matê
Matê, ciamòu Lêvi ascì, sànto, apòstolo e aotô de l'Evangêio che inte ediçioìn da Bìbia o precêde de lóngo i âtri tréi.
Vìtta[modìfica | modìfica wikitèsto]
O vivéiva a Cafàrnao e o l'êa 'n publicàn, ò sæ prepòsto, saiéiva a dî ezatô de tàsce. O l'é andæto aprêuvo a-o Gêxù con grànde entuxàsmo, com’o l’aregòrda o Sàn Lùcco, e desbarasàndose di bén terén. O l'é o Matê che into sò Evangêio o ripòrta e paròlle do Gêxù: «quànde ti ti fæ a limöxina, a tò màn mancìnn-a a no sàcce quéllo ch’a fa a tò màn drîta, perché a tò limöxina a rèste segrétta...». Dòppo a Pentecoste o l'à scrîto o sò Evangêio, rivòlto a-i Ebrêi, pe suplî, com'o dîxe o Zéuggio, a-a sò asénsa quand'o l'é andæto da âtra génte. O sò Evangêio o veu prìmma de tùtto dimostrâ chò-u Gêxù o l'é o Mescîa ch’o realìzza e promìsse de l'Antîgo Testaménto, e o l’é caraterizòu da çìnque inportànti discórsci do Gêxù in sciô Régno do Segnô. Probabilménte a sò mòrte e l'é stæta naturâle, scibén che fónte pöco afidàbili o vêuan mòrto màrtire in Etiòpia.
No se capìsce sùbito o desprêxo pe-i publichén, a-i ténpi do Gêxù, inta sò tæra: êan ezatoî de tasce, e o no se detèsta un sôlo perché o travàggia a l'Intendénsa de Finànsa. Ma i Ebrêi, a quélli tenpi, no pagâvan e tàsce a'n sò Stâto lìbero e sovràn, benscì a-i òcupànti Români; dêvan, co-e tàsce, finançiâ l’òpresô. E dónca amiàn o prepòsto cómme a'n odiôzo colaboratô di Òpresoî. O Matê o fa o sò mestê a Cafàrnao inta Galilêa, co-o sò bànco a l'avèrto, e o Gêxù o-o védde sùbito dòppo avéi goarîo 'n paralìtico. O-o ciàmma. Lê o se tîa sciù a-a spedîa, o làscia tùtto e o ghe va aprêuvo. Da quéllo moménto pe lê no existan ciù i tribûti, e finànse, i Români. Tùtto scancelòu da quélla paròlla do Gêxù: «Vegnîme aprêuvo». I Evangelìsti Lùcco e Màrco o ciàman Lêvi, ch'o poriéiva êse o sò segóndo nómme. Ma o ciàman Matê inta lìsta di dózze çernûi da-o Gêxù cómme sò Apòstoli. E con sto nómme chi o vêgne nominòu inti Àtti di Apòstoli ascì.
Da sò vìtta no sémmo squæxi nìnte. Ma gh’émmo o sò Evangêio che p’asæ ténpo o l'é stæto conscideròu quéllo scrîto pò-u prìmmo di quàttro tèsti canònichi. Òua i studiôxi ritêgnan ch’o ségge quéllo do Màrco a êse stæto scrîto pò-u prìmmo.
Inte l'Evangêio do Matê, ch’o l’é o segóndo pe anpiéssa (dòppo quéllo do San Lùcco), se nöta çìnque seçioìn, che rispètan in lengoàggio antighìscimo e se bâzan in sce âtretànti Discórsci. In ezàmme aténto o móstra 'na conpoxiçión ezegoîa co-îna çèrta àrte e stùdio. L'órdine cronològico o l'é spésse vòtte sacrificòu pe quéllo lògico. Za o Papîa de Geràpoli (vèrso a meitæ do sécolo II) o l'afermâva chò-u Matê o l'à scrîto in léngoa ebràica e paròlle (λόYιa) do Gêxù. Into mæximo ténpo, a pâ confermâ, da'n'anàlixi fondamentâle, l’afermaçión tradiçionâle ch'a veu che l'Apòstolo o l'à scrîto a sò òpera pe-i Ebrêi convertîi e da convertî; sto chi o spiêga o tón polémico e celebratîvo cóntra i Farizêi. Nisciùn âtro Evangelìsta o mensónn-a âtretànti scrîti do Vêgio Testaménto con riferiménto ò aplicaçión rigoàrdo a-o Crìsto, ch’o l’é prezentòu prìmma de tùtto comò-u Mescîa aspêtòu da-o pòpolo ebràico. A diferénsa di âtri tréi, o tèsto do Matê o no l'é scrîto in grêgo, ma in léngoa ”ebràica” ò “patèrna” , segóndo l’ûzo di scritoî antîghi. E squæxi de segûo se tràtta de l'aramàico, a léngoa parlâ inte quélli ténpi inta Palestìnn-a. O Matê o l'à vosciûo prìmma de tùtto parlâ a-i crestién d’òrìgine ebràica. E a lô l’êa fondamentâle prezentâghe i insegnaménti do Gêxù cómme confèrma e conpiménto da Lézze do Mozè.
Defæti se védde - ànsci, a-e vòtte pâ pròpio de sentîlo – ch’o lîga de contìnoo i fæti, i àtti, e paròlle do Gêxù con di reciàmmi a l’Antîgo Testaménto, pe fâ capî bén de dond’o vêgne e cös’o l'é vegnûo a realizâ. L'evangelìsta Matê o pàrte de chi pe delineâ dòppo i fæti do grandiôzo futûro da comunitæ do Gêxù, da Gêxa do Régno ch’o realiziâ e profeçîe, quànde i pòpoli vediàn o Fìggio de l'òmmo vegnî sórva e nûvie do çê in gràn poténsa e glòria (24,30).
Scrîto inte ’na léngoa pe pöchi, o tèsto do Matê o divénta ’n lìbbro pe tùtti dòppo a traduçión in léngoa grêga. O tèsto originâle scrîto, com’émmo dîto, in aramàico o l’é sparîo sénsa lasciâ tràccia. A Gêxa a n’à fæto struménto de predicaçión inte ògni lêugo e a-o dêuvia inta sò liturgîa. Ma de lê, do Matê, sémmo squæxi nìnte. O sò nómme o l’é mensonòu, con quéllo di âtri Apòstoli, inti “Àtti” (1,13) sùbito dòppo l’Ascensión a-o çê do Gêxù. Ancón da-i “Àtti”, o Matê o l’é prezénte co-î âtri Apòstoli a l’eleçión do Matîa, ch’o pìggia o pòsto do Giùdda l'Iscariöta. E o l’é in pê co-î âtri ùnze, quànde o Pê, into giórno da Pentecòste, o pàrla a-a génte e o l’anónçia chò-u Gêxù o l'é “Segnô e Crìsto”. O l’à de segûo predicòu inta Palestìnn-a, tra-a sò génte, ma no se sa nìnte de sò vicénde sucescîve.
A Gêxa a-o festézza cómme màrtire a-i 21 de seténbre. O l'é o patröno di Banchiêri, di Bancâi, di Bancaöti, di Prepòsti, di Duganê e di Raxonê.
L'Evangêio segóndo o Matê[modìfica | modìfica wikitèsto]
A l'unanimitæ a tradiçión da Gêxa antîga a l'atriboìsce o prìmmo Evangêio a-o Matê, ciamòu asci Lêvi, l'apòstolo chò-u Gêxù o l'à ciamòu a-o sò ségoito alontanàndolo da-a profesción de pubblicano, ò sæ d’ezatô de tàsce. A mæxima tradiçión a l’afèrma ascì chò-u Matê in òrìgine o l’à scrîto in aramaico, a léngoa comùn in Palestìnn-a a-o ténpo do Gêxù.
L'atoâle versción a l'é ’n'ediçión grêga in sostànsa pægia a l'òriginâle e conosciûa za into sécolo I, pe-a quæ pâ ch'o ségge stæto adeuviòu l’evangêio do Màrco. A pàrte ciù inportànte de l'evangêio a l'é costitoîa da çìnque gréndi discórsci do Gêxù precedûi da ’n sbràggio cóntra i farizêi. O racónto o s’àrve co-îna prospetîva in sce l’infànçia do Gêxù, segoîa da-i fæti ciù inportànti ch’àn precedûo o sò ministêro pùblico e o se conclùdde co-a stöia do mistêro pasquæn do Crìsto.
L’evangêio, che za i antîghi àn dîto êse rivòlto a-i Giudêi, o l'é dominòu da l'afermaçión chò-u Gêxù o l'é o Mescîa predîto da l’Antîgo Testaménto e sénsa raxón refuòu da Israêle. 'N'atençión particolâre a l'é dedicâ a-a Gêxa fondâ da-o Crìsto in sciô Pêo, a quæ dimostraçión de fêde a l'é cómme o gàngou de l'evangêio. Lê, ch’o l’é a scìntexi da testimoniànsa apostòlica in Palestìnn-a, o l’é stæto o preferîo da-i antîghi crestién perché o permetéiva ’na söda e suficénte introduçión a-o mistêro do Crìsto. A versción originâle in aramaico a l'é stæta publicâ fòscia tra i ànni 40 e 50 dòppo Crìsto.
Referençe[modìfica | modìfica wikitèsto]
Domenego Agasso, www.santiebeati.it
Colegaménti esterni[modìfica | modìfica wikitèsto]
- Wikimedia Commons a contêgne di files in sce San Mattê


c: text/html

text:
Categorîa:Comûni da Region Liguria
Quésta categorîa a l'arechéugge e vôxe che pàrlan de l'argoménto: Comuni da Region Liguria.
- Wikimedia Commons a contêgne 'na categorîa in sce l'argoménto Categorîa:Comûni da Region Liguria
Sotocategorîe
Quésta categorîa a contêgne e 4 sotocategorîe indicæ chi de sótta, pe 'n totâle de 4.
I
- Comûni da provinsa de Imperia (67 P)
S
- Comûni da provinsa de Sann-a (1 C, 72 P)
- Comûni da provinsa dea Spèza (1 C, 33 P)
Z
- Comûni da çittæ metropolitann-a de Zena (2 C, 69 P)
Pàgine inta categorîa "Comûni da Region Liguria"
Quésta categorîa a contêgne sôlo sta pàgina chi.

robotstxt: allowed

filter: keep


text:
Los Angeles
Los Angeles (da-o nomme originâle in spagnòllo ch'o vêu dî "I Angei"), a l'è a çittæ ciû grande do stato da California segondo a quantitæ de popolassion, e a segonda inti Stati Ûnîi doppo Niorche. Soventi a l'è ciammâ L.A.
Se stimma ch'a sêu popolassion a l'è de 3,849,378 abitanti, e l'area metropolitann-a (Los Angeles–Long Beach–Santa Ana metropolitan area) a contegne 13 millioin de personn-e. Contando ascì a periferia (Greater Los Angeles Area) sajéivan 17.7 millioin d'abitanti.
Fondä da conquistatoî spagnòlli int'o 1781, a l'è stæta primma parte do Mexico e ciû tardi, into 1848, a l'è stæta incorporä a-i Stati Unïi d'America.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Los Angeles


text:
107
O 107 (CVII inte nùmeri români) o l'é 'n ànno do II secolo.
FætiModìfica
EuröpaModìfica
Rómma - Cónsoli: Lucius Licinius Sura e Quintus Sosius Senaecio. Caius Minicius Fundanus (nominòu in sostituçión da-o 30 de zùgno) e Caius Vettenius Severus (nominòu in sostituçión da-o 12 de agósto). Caius Julius Longinus e Caius Valerius Paullinus (nominòu in sostituçión da-o 24 de novénbre).
ÀziaModìfica
ÀfricaModìfica
ArteModìfica
CostruçiónModìfica
InovaçiónModìfica
NasciûiModìfica
MòrtiModìfica
Âtri progèttiModìfica
- Wikimedia Commons a contêgne di inmàgine ò di âtri files in sce 107


text:
Tango
O tango o l'é 'n stîle muxicâle e 'na dansa do Río de la Plata, caraterìstica da çittæ de Bonesaire, ma ascì de Rosario e Montevideo, de òrìgine urbànn-a e famôso in tutto o mondo.
A seu mûxica a l'é marcâ inte doî tenpi, con 'na strutûa armònica tipicaménte italiànn-a, sunâ da 'n òrchèsta tìpica co-o bandoneon comme strùmento prinçipâle.
A dansa a se fâ in bâze a l'abràsso da cobbia, molto sensoâle e conplèssa.
I tèsti son conpòsti con çèrte paròlle de 'na parlâ locâle ciamâ lunfardo, e de sovente pàrlan de magoìn, speçialmente inte "cose de l'amô", sentîe da-a gente comùn, aspètto cò-o relasionn-a co-o blues.
Enrique Santos Discepolo, un di ciù grendi poêti do Tango, o l'à definîo comme in pensaménto triste ch'o se balla.
In prinçìpio, o tango o l'é nasciûo comme mûxica popolâre inta velôxe crescita da çittæ de Bonesaire, pinn-a d'imigranti, tra i quæ molti zeneixi, inta zöna do pòrto e o quartê da Bocca. Coscì i grendi outoî do tango (Le Pera, Contursi, Discépolo, Troilo, Espósito, Gardel, Filiberto, Razzano, Cobián, Cadícamo e âtri) n'àn fæto 'na mûxica nasionâle.


text:
Maçedònia do Nòrd
A Maçedònia do Nòrd (sôlo Maçedònia prìmma do frevâ 2019, in zenéize Macedònia do Nòrd ascì[1], CeBepHa MakeдoHиja in maçédone, trasliteròu in Severna Makedonija, prononçiòu [ˈsɛvɛrna makɛˈdɔnija][2]), conosciûa ofiçialménte cómme Repùbrica da Maçedònia do Nòrd (Peпyблиka CeBepHa MakeдoHиja in maçédone, trasliteròu in Republika Severna Makedonija, prononçiòu [rɛˈpublika ˈsɛvɛrna makɛˈdɔnija][3]), a l'é 'n pàize de l'Eoröpa sùd-òrientâle sénsa sbócco in sciô mâ.
GiögrafîaModìfica
A Maçedònia do Nòrd a confìnn-a co-o Kosovo a nòrd-òvest, co-a Sèrbia a nòrd, co-a Bulgarîa a levànte, co-a Grêcia a sùd e con l'Albanîa a ponénte. O teritöio da naçión o conprénde o tèrso setentrionâle da ciù grànde región giögràfica da Maçedònia. Ciù ò mêno 'n quàrto di 1,83 milioìn de persónn-e da popolaçión maçédone a sta inta sò capitâle Skopje, çitæ ciù grànde da naçión ascì.
StöiaModìfica
A stöia da región a l'incoménsa co-o Régno de Peònia, 'na naçión trâco-illìrica[4]. A-a fìn do sécolo VI prìmma de Crìsto, l'àrea a l'é stæta conquistâ da l'inpêro persiàn di Acheménidi, pe pöi pasâ into Régno de Maçedònia into sécolo IV prìmma de Crìsto. L'inpêro romàn o l'à conquistòu a región into sécolo II prìmma de Crìsto, a quæ da quéllo moménto a l'é stæta inclûza inta ciù grànde provìnsa da Maçedònia. A zöna a l'à dónca fæto pàrte de l'inpêro bizantìn, scibén ch'a l'é de spésso stæta atacâ e sachezâ da popolaçioìn slâve a partî da-o sécolo VI. Depoî i vàrri sécoli de contéize tra bùlgari, bizantìn e sèrbi, a l'é pasâ in mòddo stàbile sótt'a-o domìnio de l'inpêro òtomàn, o quæ o n'à conservòu o contròllo da-o sécolo XIV a-o sécolo XX. Aprêuvo a-e goære balcàniche, tra o 1912 e o 1913, l'àrea a l'é stæta conquistâ da-o Régno de Sèrbia.
Inti ànni da Prìmma Goæra Mondiâle o teritöio o l'à subîo l'òcupaçión da Bulgarîa ma a-a sò fìn o l'é ritornòu sótt'a-o contròllo sèrbo cómme pàrte do nêuvo Régno de Iogoslàvia. Inta Segónda Goæra Mondiâle l'àrea a l'é stæta conquistâ tórna da-i bùlgari ma, into 1945, a Maçedònia a l'é diventâ unn-a de naçioìn costitoénti da Repùbrica Socialìsta Federâle de Iogoslàvia, inta quæ a l'é restâ scìnn-a-a sò secesción pacìfica into 1991. O nêuvo stâto o l'é dónca intròu inte Naçioìn Unîe inte l'avrî do 1993 ma, aprêuvo a 'na ratèlla co-a Grêcia in sce l'ûzo do nómme "Maçedònia" a l'é stæta amìssa sótt'a-a descriçión provizöia de "ecs Repùbrica Iogoslâva de Maçedònia" (former Yugoslav Republic of Macedonia, in brêve FYROM). Into zùgno do 2018 a questión co-a Grêcia a l'é stæta risòlta co-în acòrdio segóndo o quæ a naçión a cangiâva o pròpio nómme in quéllo de "Repùbrica da Maçedònia do Nòrd", cangiaménto òperòu into frevâ do 2019.
Economîa e polìticaModìfica
A Maçedònia do Nòrd a l'é 'na repùbrica parlamentâre, costituçionâle e unitâia, ménbro de l'ONU, da NATO, do Conséggio d'Eoröpa, da Bànca Mondiâle, de l'OSCE, do CEFTA, da BSEC e da WTO. A partî da-o 2005 a l'é 'n pàize candidòu a l'intrâ inte l'Unión Eoropêa ascì.
A Maçedònia do Nòrd a l'é 'n pàize a rédito médio-âto[5] ch'o l'à atraversòu de grénde trasformaçioìn econòmiche depoî a sò indipendénsa, svilupàndo 'n'economîa de mercòu. A Maçedònia do Nòrd a l'é 'n pàize in vîa de svilùppo, a l'82° pòsto inta clasìfica globâle de l'Ìndice de Svilùppo Umâno, ch'o garantìsce ascisténsa sociâle, ascisténsa sanitâia universâle e educaçión primâia e secondâia de bàdda a tùtti i sò çitadìn.
A ciù pàrte di sò abitànti són d'etnîa maçedòne, pàrte di coscì dîti slâvi meridionâli. I albanéixi són a ciù inportànte minorànsa naçionâle, pægia a ciù ò mêno o 25% da popolaçión, segoîa da quélli di Tùrchi, di Sìngai, di Bosniàcchi, di Aromêni e de pöche âtre génte.
NòtteModìfica
- ↑ (LIJ, IT) TIG - Macedonia, in sce zeneize.net. URL consultòu o 7 arvî 2022.
- ↑ In albanéize, léngoa ofiçiâ ascì in çèrte circostànse, a l'é ciamâ Maqedonia e Veriut, prononçiòu [macɛˈdɔnja ɛ vɛɾˈjut]
- ↑ In albanéize, léngoa ofiçiâ ascì in çèrte circostànse, a l'é ciamâ Republika e Maqedonisë së Veriut, prononçiòu [rɛˈpublika ɛ macɛˈdɔnis sə vɛɾˈjut]
- ↑ (EN) Paeonia - Encyclopædia Britannica, in sce britannica.com. URL consultòu o 7 arvî 2022.
- ↑ (EN, MK) The World Bank in North Macedonia, in sce worldbank.org. URL consultòu o 7 arvî 2022.
BibliografîaModìfica
- (EN) Valentina Georgieva e Sasha Konechni, Historical Dictionary of the Republic of Macedonia, Scarecrow Press, 1998, ISBN 0-810-83336-0.
- (EN) Timothy Howe e Jeanne Reames, Macedonian Legacies: Studies in Ancient Macedonian History and Culture in Honor of Eugene N. Borza, Regina Books, 2008, ISBN 1-930-05356-8.
- (EN) Joseph Roisman e Ian Worthington, A Companion to Ancient Macedonia, John Wiley & Sons, 2011, ISBN 1-444-35163-X.
Âtri progèttiModìfica
- Wikimedia Commons a contêgne di inmàgine ò di âtri files in sce Maçedònia do Nòrd
Colegaménti estèrniModìfica
- (MK, SQ, EN) Scîto ofiçiâ, in sce vlada.mk. URL consultòu o 7 arvî 2022.


text:
Rime diverse in lengua zeneise/A torto dro cé, Minna, ve dorei
A torto dro cé, Minna, ve dorei
Perchè un oggio dri vostri o s'ha pigiao
E per fá lume a noi l'atro ha lasciao
E a torto d'esse guersa voi chianzei.
Perche doi* soí ro mondo no dè havei
S'un solo n'ha ro cé manco aprexiao
Basta ben che quel'un, chi v'è restao
Vense ro só dro cé como savei.
Puo con doi oggi, como haveivi avanti
Anzi con doi bruxenti, e chieri soi
Bruxavi, e orbivi, ri vostri galanti:
Si che chi d'un sol'oggio ha privá voi
Ro lume hareizo a mille, e mille amanti
E liberé da fuoeghi e da bruxioi.
Ma per voi e per noi;
Guardeve l'oggio bon chi v'è restao,
Perche aura cavá i oggi è monto usao.
Che se quarche arragiao
Quello dose oggio ve cavasse asì,
Direimo bonna notte a mezo dì.


text:
Java (lenguazzo)
Java o l'è un lenguaggio de programmasion. O l'appartegne ä categoria di lenguaggi orientæ a i oggetti.
Descriçion e stöia[modìfica | modìfica wikitèsto]
E sö origini remontan a l'inissio di Anni 1990, quande a l'Universcitæ de Stanford se sperimentava o lenguaggio Oak. In to 1995 da o megioamento de Oak se ottegniva o Java.
Caratteristega importante do Java a l'è l'indipendensa dä piattaforma. Questo scignifica che un programmma Java o l'ha comportamento scimile in sce di hardware diversci, grazie ä Macchina Virtuale Java. O lenguaggio o vegne scrito e automaticamente compilou in too codiçe bytecode; questo o gia in sce a Macchina Virtuale ( che a se pö consciderä un software ch'o l' imita un hardware). A Macchina Virtuale a tradüxe coscì o bytecode rendendolo adatto ä piattaforma in sce a quæ a l' opera.
Libreria standard[modìfica | modìfica wikitèsto]
O vantaggio da programmasion orientä a i oggetti de Java o l' è quello de poei döviâ, programmando, a libraja standard.
Questa a se pö immaginä comme un grande archivio ch'o serve pe creä façilmente i oggetti che neçescita, partindo da e classe presente in ta libraja.
Java Development Kit[modìfica | modìfica wikitèsto]
Pe programmä in Java, in base a quante emmo visto suvia, bezögna installä in sce o proprio computer a macchina virtuale Java.
Questa a l'è contegnüa insemme a un compilatô in to Java Development Kit, disponibile gratuitamente in sce l'Internet. Pe imparä a programmä in Java l' è consegiabile affidase a un manuale; fra i tanti ( a stampa o virtuali ) se limitemmo chi a ricordä ( a chi g'ha unna çerta padronansa de l' ingleise ) i tutorials de Sun; anche questi son disponibili in forma libera e de badda in sce Internet
Vôxe corelæ[modìfica | modìfica wikitèsto]
- VLC (programma pe visualizzä video in sce o computer)
- Clam (programma antivirus)
- OpenOffice.org
- Audacity (programma informatico open source pe a registraçion)
Conligaménti esterni[modìfica | modìfica wikitèsto]
- Java, java.sun.com
- Java tutorial, java.sun.com/docs/books/tutorial
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Java


text:
Lusciandro Magno
Lusciandro III re de Macedonia dîto Magno (gr. ἈλέEavδpoς ὀ MέYaς; lat. Alexander Magnus), Pella 356 - Babilonia 323 a.C.), figgio de Feipo II de Macedonia, o fondatô da potença macedone, e de Olimpiade, figgia de Neottolemo re d'Epiro.
Uña de maggioî figue da stoia, o dominò a Grecia, chiña da civiltæ occidentâ, e o fu abile stratega e conquistatô. Denominao "Magno" in conseguença di so trionfi, Lusciandro o fu l'incarnaçion de l'eroe temeraio, morto a-o curmine da so gloia poco ciu che trentenne e intrao subbito inta lezendia. L'immenso impeo da lê edificao, partindo da-a Macedonia e da-a Grecia, o zonse a abbraççâ l'Egitto in Africa e in Axia scin a-o sciumme Indo: in tâ moddo se creon di nœuvi ligammi tra i popoli soggetti e se intenscificon i contatti tra curtue e civiltæ diverse, estendendo enormemente l'influença da civiltæ grega.
Vitta[modìfica | modìfica wikitèsto]
Da-o 343 o l'ebbe a meistro Aristotele; a soli sezz'anni, mentre o poæ o se recava a assediâ Bizançio, o l'ebbe a reggença in Macedonia; o se distinse da pœu inta battaggia de Cheronea (338). quande o Feipo II o fu assascinao (336), o l'asceize a-o trono tra difficortæ d'ogni genere, a l'interno e a l'esterno. Ma Lusciandro o seppe arecœugge subito o favô de Antipatro e Parmenion, i doi moei generæ, e de tutti i zoeni macedoni. Inta Grecia o feççe cessâ e velleitæ de ribellion di Teben e di Atenieixi e a Corinto o se feççe confermâ da-a liga ellenica comandante da spediçion za progettâ da Feipo contro a Perscia. Vottose quindi contro i nemighi interni, o se desbaraççò, faxendoli tutti amaççâ, de Attalo e de quelli che poeivan rivendicâ di diritti a-o trono. O se voze' alloa contro i popoli vexin: o sottomisse i Triballi e o sconfisse o prinçipe illiigo Clito; o destrusse Tebe in rivotta pe a fasa notiçia che o Lusciandro o foise morto.
Deliviaose coscì da-i nemighi interni e esterni, o Lusciandro, in attuaçion a-o progetto paterno, o mosse guæra a-a Perscia. Inta primmaveia do 334 o passò l'Ellesponto con un esercito de circa 40.000 ommi tra i quæ 5000 cavaggei; scarsci ean i alliæ greghi mentre unicamente grega a l'ea a flotta de 160 nave. O sbarco o l'avvègne façilmente e o Lusciandro o mosse l'esercito longo a costa; un scontro in sce-o sciumme Granico o fu nettamente favoeive a-i Macedoni. L'Axia Menô a caze' alloa quæxi sença resciste, l'oppoxiçion de Mileto e de Alicarnasso a receize di longhi asseddi ma a-a fin queste ciaççeforte persiañe cedettan, lasciando Lusciandro patron de tutta a Caia.
Poeuscia o re passò inta Liçia e inta Panflia e, a traverso a Pixidia, o razonse Gordio inta Frixa; con de nœuve forçe portæghe da Parmenion, a traverso a Paflagonia e a Cappadocia, o chinò in Çiliçia e o zonse, sença incontrâ rescistença, a Tarso dove o se ammaotì gravemente e o fu pe moî. Inti presci, a-e porte sciriache, o Daio o l'aveiva fra tanto preparao a rescistença: lasciao passâ Lusciandro e arrivaoghe a l'improvista de de rê da-e pendixe do monte Aman, o çercò de serrâlo inte una morsa tra i monti e o mâ. A battaggia de Isso che ne seguì (nov. 333) a fu un'âtra gran vittoia de Lusciandro; aoa, sci ben ch'o poese impadronîse de regioin interne de l'Axia, o prefeì assoggettâ e regioin costee pe levâ a-o nemigo e so base navæ. O s'impadronì sença lotta de Aado, Bibblo, Scidon; longhi meixi ghe vosse invece pe espugnâ Tio e da pœu de Gazza. Doppo fu façiliscima a conquista de l'Egitto che mâ sopportava a dominaçion persciaña. Inte l'uverno 332-31 o Lusciandro o fondò Lusciandria inta region do Delta, de li o se spinse scin a l'oaxi de Sciva a venerâ o dio Ammon.
Assostaose a Menfi pe riorganizzâ l'Egitto, o tornò in te l'Axia pe a conquista definitiva da Perscia: o l'avançò indisturbao scin a l'Eüfratte e a-o Tigri, o se scontrò co-e forçe de Daio o 1° ott. 331 presso Gaogamela e e sconfisse definitivamente. Occupâ Babilonia e da pœu Susa, o Lusciandro o passò inta Perscide vea e propria e, impadroniose de Perseppoli, o cattuò i immensci tesoi da corte e o destrusse o famoso palaççio di re de Perscia. Padron ormai de tutto o regno perscian, o Lusciandro o ne conservò a divixon in satrapie a-a quæ testa o pose di ófiçiæ macedoni, ossæ di prinçipi indigeni ascistii però da di generæ macedoni; i tributi reston immutæ, pe i indigeni, mentre e çittæ greghe ne fun esentæ. Un tentativo do generâ Memnon de sollevâ a Grecia contra i Macedoni o fallì co-a morte de lê, comme pù fallì a Megalopoli un'insurreçion guidâ da-o re spartan Agidde III ch'o ghe perse a vitta (331). Inte l'aotunno do 330, o macontento di vegi Macedoni pe e forme sempre ciu orientæ do çeimoniâ preteiso da Lusciandro o sfoxò in te una conzua: ghe fun implicæ, corpeivi ò no, Parmenion e so figgio Filotta, che fun amaççæ pe orde do re.
De di âtri incidenti tra Lusciandro e i Macedoni fun vittime ciu tardi Clio e o storico Callistene ch'o l'ea a-o seguito da spediçion. Lusciandro o vosse da pœu vendicâ Daio ch'o l'ea stæto amaççao da-o satrapo Besso: o l'inseguì Besso attraverso varie regioin, che man a man o sottometteiva, e razontolo, o-o feççe condannâ a morte da una corte persciaña. Quindi o l'assoggettò i Massageti e a Sogdiaña; inta primmaveia do 327 o allestì infin l'urtima spediçion, in India. O mosse con un esercito de circa 40.000 ommi e o vinse in battaggia o re Poro ch'o fu fæto prexonê in sce-e rive de l'Idaspe; o fondò e colonie de Buçefala e de Niçea. Da pœuscia o se spinse oltre pe razonze o mâ orientâ, ma l'oppoxiçion de l'esercito ormai stanco a-o costrinse a un longo e disastroso viægio de ritorno ch'o se concluse a Susa inta primmaveia do 324. Chì, pe favoî a fuxon tra vinçitoî e vinti e dâ a-o tempo mæximo un esempio (comme precedentemente o l'aveiva sposao Rossane, figgia de un prinçipe da Battriaña), o sposò Statira, figgia de Daio, e Parisatide, figgia de Artaserse III; chì ascì o razonsan de ambasciaje greghe aseguandolo ch'ean stæti esaodii i so dexidei circa a so divinizzaçion e o reciammo di esuli inte çittæ elleniche. Mentre o preparava una nœuva spediçion verso l'Arabia, o Lusciandro o se ammaotì in Babilonia e doppo dozze giorni o moì, o 13 zugno 323, a soli 33 anni e doppo 13 anni de regno. L'impreisa de Lusciandro a fu feconda, scin a-o de là do disegno mæximo de lê, de risurtæ grandioxi inta stoia da civiltæ umaña. Da-o sfacelo, façilmente prevedibile, do so impeo vègnan sciu de fæto quelli regni ellenisteghi che propagon a civiltæ grega tra e popolaçioin de l'Axia e contribuin a formâ quella unitæ curtuâ eüroaxiatica in sce-a quæ doveiva da pœu desgœuggise e frûtificâ o crestianeximo.
Lettiatua[modìfica | modìfica wikitèsto]
A figua de Lusciandro a se prestava mirabilmente a di amplificaçioin lezendiaie: queste, za presenti in te di œuvie no goæi posteioî a-a morte de lê, confluin ben fîto primma inte una specie de romanço epistolâ (molti frammenti in sce papio) e quindi in te 'na vitta romançâ de l'eroe fasamente attribuia a Callistene e traduta in latin da Giulio Valeio (sec. III) e da pœu da un Lion arçipræve (sec. X). Into Medioevo, oltre e verscioin latiñe do psœüdo-Callistene, di âtre fonti clasciche ascì son a-a base de l' Alexandreis do Guartê de Châtillon, mentre l'elemento deteiô da lezendia o l'è prevalente inte varie cançoin in sce Lusciandro, arcuñe de quæ costituiscian di incunaboli preçioxi de lengue romançe (sec. 12°): l'è particolarmente da ricordâ un poema in ciu de 20.000 dodecascillabi ch'o l'ebbe a aotoî Lambert le Tort, Alexandre de Bernay e di âtri. Inta lezendia medievâ, ricca de prodiggi, de faoe e de magie in gio a-a figua do Lusciandro tramutao in eroe cavaggesco, a lettiatua franco-provençâ a l'è in primma linia, ma ascì in Germania, in Spagna e âtrove a l'incontra largo favô e nomioxi vorgarizzatoî: i Nobili fæti de Lusciandro Magno son un'ottima prosa italiaña do XIV sec., basâ in sce-a verscion latiña de l'arçipræve Lion. Inte l'Oriente ascì, mentre no pâ che se conservesse goæi memoia da vea impreisa de Lusciandro, se diffuse strazordenaiamente a lezendia, movendo ascì chì da-o psœüdo-Callistene, a quæ verscion sciriaca (6° sec. d. C.?) a l'è a-a base de succescive verscioin e ramificaçioin.
Se sviluppò particolarmente in Oriente a parte da lezendia relativa a-a desceisa de Lusciandro into mondo di morti a-a riçerca da vivagna da vitta, e quella da gran miagia da lê costruia pe resciste a l'invaxon de Gog e Magog (identificæ co-i Unni). Træti da lezendia s'incontran ascì inta lettiatua araba e specce into Coran, dove una votta Lusciandro o l'è stranamente confuso con Mosè: fonte arabe e no arabe confluiscian da pœu into Libbro di Re de Firdūsi (sec. X) e into Libbro de Lusciandro de di âtri inscigni poeti perscien, Nizāmī (sec. 12°) e Giāmī (sec. 15°), œuvie tutte in te quæ se accentua o carattere mitico de Lusciandro; a lezendia a l'è ascì nota a-i Ærminni, a-i Copti, a-i Turchi, a-i Indien, a-i Maleixi e a-i Ebrei: o Talmūd o l'è de fæto ricco de spunti træti da questa. O primmo che inte l'Occidente o se segge sottræto decisamente a l'influsso da lezendia, rimontando a de fonte clasciche (Curçio Rufo e Giustin), o l'è foscia o Petrarca inta breve vitta de Lusciandro contegnua into De viris illustribus.
Tiatro[modìfica | modìfica wikitèsto]
Fra i œuvie tiatræ inspiæ a-a figua de Lusciandro, a ciu celebre a l'è a tragedia in 5 atti de Jean Racine, Alexandre le Grand (1665). Tanto successo ebbe ascì o dramma de Pê Metastaxio, Lusciandro inte Indie (1727), che, muxicao ciu e ciu votte (se conta circa çinquanta partitue, de aotoî vari, da Leonardo da Vinci a N. Porpora, da Chr. W. Gluck a N. Piccinni a G. Paisiello a Domenico Cimarosa a L. Cherubini). O divegne un di ciu fortunæ melodrammi setteçenteschi.
Arte figuative[modìfica | modìfica wikitèsto]
Numeroxiscime ascì, inti arte figuative, e œuvie che s'ispian a-a figua e a-i fæti de Lusciandro, segondo a tradiçion antiga, Lusciandro o vosse che i so retrætisti ófiçiæ foisan Lixippo pe a plastega, Apelle pe a pittua, Pirgotele pe a glittica, ma semmo che o raffiguon ascì Leocae, Aeçion, Antifilo, Filosseno, Elena. I immagine ciu famose ean "O Lusciandro co-a lança" de Lixippo e "O Lusciandro co-o furmine" de Apelle. O l'ebbe o sguardo feo, a cioma remontâ in sce-a fronte, a testa leggermente cegâ e sollevâ de lao, caratteri che ritrovemmo in te çerti ritræti comme l'erma Azara (Louvre), mentre âtri son ciu idealizzæ, e into tardo ellenismo se creò un tipo de Lusciandro Helios. O l'appâ inte de scene de battaggia e de caccia in sce-o sarcofago de Sidon a Costantinopoli, in sce-o mosaico da Casa do Faono de Pompei (Nappoli, Museo naz.), in sce de monæe ellenistiche e in sce di cammei.
Âtri progètti[modìfica | modìfica wikitèsto]
- Wikimedia Commons a contêgne di files in sce Lusciandro Magno


text:
Veddro
Veddro , materiâ constituio essençialmente da derivæ do sciliçio, caratterizzao in genere da fragilitæ e transparença (proprietæ che in çerti tipi de veddro pœuan ascì mancâ), de larghiscimo impiego inte morteprixe apricaçioin, ascì pe-a so caratteristega de êse façilmente modellao inte forme ciu varrie.
Descriçion[modìfica | modìfica wikitèsto]
Struttua[modìfica | modìfica wikitèsto]
O veddro pe molte so caratteristeghe o dev'êse consciderao un solido (dieça, rescistença, capaçitæ de conservâ a forma riçevua ecc.), ma pe di atre o va alumiao fra i liquidi (di quæ o possede a struttua dezordenâ, l'izotropia ecc.). Perçò se sole definilo comme un liquido a elevâ viscoxitæ, saiv'a dî un produto omogennio ch'o possede l'izotropia di liquidi e a tenaçitæ di sollidi, oppù un materiâ fuzo che co-o raffreidamento o l'ha aquistao reddenixe, ma no l'ordenamento regolâ ch'o caratterizza i crestalli; a differença de questi, o no presenta un punto netto de fuxon: rescádào, o passa a-o stæto fuzo, rammollindo ciancianin.
Se conosce despægi composti che da fuxi pœuan dâ origine pe rafreidamento a de sostançe veddroze; fra queste a scillixa (SiO2), l'anidride borega (B2O3), l'anidride fosforega (P2O5), l'anidride arsenioza (As2O3) e arcuñe so sæ. Però de ræo s'ha in pratica di veddri formæ da uña sola de tæ sostançe (eccetto o caxo do veddro de scillixa ò de quarço) e pe-o ciu i veddri do commercio rizurtan da 'na mescciua de despægi componenti.
Veddro de scillixa[modìfica | modìfica wikitèsto]
A scillixa a l'è a ciu importante de sostançe in grao de dâ origine a-i veddri. Questa a l'è formâ da di attomi de sciliçio e de oscigeno, i primmi de raggio atommego ciutosto piccin a peto di segondi, i quæ se distribuiscan in gio a l'atomo de sciliççio assumendo una distribuçion tetraedrica. Percose l'attomo de sciliççio o l'è tetravalente e quello de oscigeno bivalente, ciaschedun di atomi d'oscigeno ch'o se ven a trovâ a-o vertexe de 'n tetraedro o conserva una valença libera, co-a quæ i scingoli tetraedri pœuan ligâse tra de lô mediante i vertexi, coscì che ogni atomo de oscigeno o vegne a êse comun a doi tetraedri vexin; into complesso, un insemme de questi tetraedri coscì conligæ o presentiâ un raporto tra atomi de sciliççio e d'oscigeno de 1:2, comme vœu a formola SiO2. A segonda de despæge distribuçioin spaçiæ di tetraedri s'aviâ e varrie forme crestaliñe da scilliçe, saiv'a dî quarço, tridimite, cristobalite. Fondendo questi agregæ crestallin s'oten un ‘liquido’ into quæ i despægi tetraedri perdan o so regolâ ordinamento. Into succescivo rafreidamento o scistema o presenta 'na noteive inerçia a asumme torna a distribuçion ordenâ, saiv'a dî a forma crestalliña possedua primma da fuxon: a solidificaçion a l'ariva sença che i tetraedri aggian assonto a forma ordinâ, conservan saiv'a dî a-o stato sollido a distribuçion dizordinâ che g'aivan into liquido, formando a scillixa vedroza.
Tâ veddro o g'ha de caratteristeghe particolæ ma o l'è assæ costozo, pe-a so diffiçile laoaçion e sorvettutto pe l'elevâ tempiatua de fuxon dovua a-a struttua ciutosto compatta. Pe ‘allascâ’ tâ struttua e quindi asbasciâ o ponto de fuxon s'introduxe di oscidi (de sodio, de caço ecc.), diti modificatoî de reticcolo, che s'interpoñan inta struttua, stoccando o ligammo fra tetraedro e tetraedro; l'oscigeno da l'oscido metallico o va a fissâse in sce-un di doi tetraedri, mentre i attomi de sodio, de potascio ecc. se distribuiscian inte cavitæ reticolæ originæse da l'alentamento di tetraedri. S'ha perçò una massa ciu façilmente fuxibbile, meno viscoza, ciu afinabile, saiv'a dî tâ da-êse laoâ ciu façilmente e economicamente. Oviamente i diversci oscidi prodian di effetti diferenti, sorvettutto perché varrian e caratteristeghe e in particolâ e dimenscioin do ion metallico ch'o va a interpoñise fra e varie cadeñe.
Questa interpretaçion da struttua di veddri, ch'a l'ha avúo o meito de spiegâ numerose caratteristeghe e de prevedde numeroxi aspetti da constituçion e da tecnologia di veddri, a no ne spiega tutte e propietæ (specce quelle de superfiççie), no spiegando manco a natua di veddri no formæ da di oscidi metallichi, a prezença in sen a-a massa de ioin −OH ecc.
Veddrificaçion[modìfica | modìfica wikitèsto]
A definiçion puamente descritiva de veddro comme stæto che se produxe quande un liquido o vegne rafreidao e o vegne reddeno sença crestallizzâ a no presupoñe l'existença de 'na vea e proppia tranxiçion de faze tra liquido e veddro.
L'evidença ciu ciæa che into veddro no gh'è diminuçion de dezorde rispetto a-o liquido a vegne da-e mezue difrattometriche co-i Raggi x e co-i neütroin, che mostran de figue larghe e difuze scimile a quelle inti liquidi e ben despægie da quelle inti crestalli. Int'o stæto veddrozo o dizordine o l'è metastabile (saiv'a dî o no l'è una vea fase into senso termodinammego, ma 'na configuaçion ch'a corisponde a un minnimo locâ relativo e no assolúo de l'energia libera), ma a sostança a g'ha di tempi de rilassamento coscì longhi che de fæto a no l'ariesce a crestallizzâ, saiv'a dî a portâse inta fase ordinâ, inte 'n tempo finio, a caoza de l'ostruçion oposta da-e interaçioin atomiche locæ. Inti veddri inorganichi a base de scillixe, se pœu verificâ che i atomi de sciliççio e oscigeno se dispoñan inte 'na struttua irregolâ ma co-i ligammi covalenti completamente e globalmente saturæ a impedî o riordino da struttua.
Inte di veddri ciu complesci, o meccanismo ch'o produxe a struttua amorfa o pœu êse ciu complicao, e in çerti caxi s'atrœuva che e mæxime reggole de ligammo chimmico son localmente violæ. Se pœu dî tuttavia che un di tipi de dezorde ciu comun inta fixica di veddri o l'è proppio quello ch'o se manifesta inte de struttue che son di agregæ (ò re') de tetraedri. Questo ha fæto sci che un noteiviscimo sforço ascì teorico o vegnisse dedicao a-o studdio de propietæ dinamiche, elettroniche e termodinamiche de tæ scistemi.
Propietæ[modìfica | modìfica wikitèsto]
O veddro o l'è 'n materiâ tipicamente stoccæço, a rottua do quæ a l'aven sença comparsa de fenommeni de deformaçion plastega ò de snervamento. E so propietæ meccaniche, quæ a rescistença a-a traçion, dipendan largamente da-o stato da superfiçie; de fæto a prezença de sgarbelœüe ascì microscopiche a ne reduxe benben e caratteristeghe de rescistença. A l'uzo o carego de rottua a-a traçion di veddri o l'è de l'orde de dexeñe de N/mm2 (mentre pe-e fibre de veddro o monta a ca. 1000 N/mm2). A rescistença a-a comprescion a varia da 500 a 2000 N/mm2; o modulo de elastiçitæ lonxitudinâ da 50.000 a 80.000 N/mm2.
Tæ propietæ varrian co-a compoxiçion e in molti caxi son aditive e calcolabile in baze a-a perçentuâ di componenti. Coscì pù a dieça, inteiza comme rescistença a-a sgarbelœüa, a l'è ligâ a-o tenô di componenti (prez., scilixa) e, a paitæ de questi, dipende da-o rapporto CaO/Na2O. O coeffixente de dilataçion di veddri de scillexa (≃0,8∙10–6 °C–1) o l'è ciu piccin de quello de tutti i atri veddri. A rescistença di veddri a-i sati termichi a l'è ben picciña, a l'incirca inversamente proporçionâ a-o so coeffixente de dilataçion. A denscitæ do veddro a dipende da-a so compoxiçion (a pœu variâ da ca. 2,2 g/cm3 pe-i veddri de scillixe a ca. 4,8 g/cm3 pe-i veddri a-o ciongio).
O veddro o l'è un bon izoante termico; o veddro de scilixa, prez., o g'ha conduxibilitæ termica de circa 1,3 W/m°C. Propietæ importante di veddri a l'è a viscoxitæ, ch'a dipende da-a tempiatua ch'a varria a segonda da compoxiçion. Da-a compoxiçion di veddri dipende ascì a so reattivitæ; prez., l'attacco da parte di reagenti e di agenti atmosfeighi o pœu asportâ in parte i constituenti ciu solubili lasciando scilixe idrâ amorfa ch'a dà a-o veddro un aspetto opaco. I veddri presentan rescistivitæ elevâ a tempiatua ambiente, che però a s'amerma a-o montâ da tempiatua. A constante dielettrica relativa a l'è de 7-8 inti veddri comun e a cresce co-a tempiatua, coscì comme e perdie dielettriche, mentre a reddenixe dielettrica a caa co-o cresce da tempiatua.
A coloraçion di veddri a dipende da de sostançe che pœuan esighe deslengoæ formando de soluçioin vee e proppie ò soluçioin colloidæ. Esempio do primmo caxo o l'è fornio da-i oscidi de cobalto, de manganeise, de færo ecc., che impartiscian cô rispettivamente azuro, viovetto (in ambiente reduxente), verde (in ambiente reduxente) ò giano-verde in ambiente oscidante. Dan de soluçioin colloidæ l'oscido rammozo (cô rosso rubin in ambiente reduxente), o sorfo (giano), l'óo (rosso) ecc. I veddri lattei contegnan de partexelle finiscime in sospenscion, quæ l'oscido de stagno, de sirconio.
Stoia[modìfica | modìfica wikitèsto]
Archeologia[modìfica | modìfica wikitèsto]
L'uzo do veddro pe colañe e intarsci o l'è za atestao into 3° millennio a.C. inta Mezopotammia, ma a ciu antiga industria do veddro colorao con di oscidi metallichi a se riscontra in Egitto (Tell el-'Amarna). In Etruia e tombe han restituio un ricco campionaio d'ogetti in veddro, ma fin a-o periodo roman (1° sec. a.C.) no se conobbe o processo do veddro sciusciao, e i vaxi ebban despægio spessô, conservando de tracce d'æña do nuccleo interno. Veddri sciusciæ sença decoraçion, anfoe, vaxi, tondi se trovavan za a Pompei e a Romma, dove se fabbricava ascì di urne çiniaie vittree co-e marche de fabbrica. Un centro attiviscimo de veddri sciusciæ o fu a Sciria, con di produti configuræ e sciusciæ drento di stampi. Un atro lœugo de grande importança pe l'arte do veddro o fu Lusciandria a-o tempo di Tolomei, con de gren varietæ de tecniche. Co-o veddro se zonse a imitâ i produti da glittica, i cammei e e gemme incize, carcando i originæ. Lesbo e Rodi fun sotta l’impeo sede de fabbriche avoxæ. Inte l'Italia romaña doe ofixiñe çellebre ean in Campannia e presso Turin; a Romma a ciu antiga pâ ch'a foise quella presso porta Capeña. In Gallia sorzette di laoeii inta region Narboneize e inta valle do Rodano. Into III secolo se mortipricò in Œüropa i centri de fabbricaçion (valle da Mozella, do Ren, Colonia, Treviri). A transparença di vaxi a razonse o mascimo grao; se notta 'na gran originalitæ e varietæ de forme con noteive virtoxismo. Caratteristego o l'è l’uzo de fœugge d'óo a disegno interposte (ò veddro a óo), tecnica ch'a l'aviâ particolâ sviluppo into tardo impeo.
Inte l'Oriente antigo a produçion de veddro a l'è attestâ prinçipalmente in Iran, in India e inte l'Estremmo Oriente. I ciu importanti ritrovamenti de veddro iranneghi son de Suza, Siyalk, Hisar, Tepe Siyar, databili tra o 2500 e o 1100 a.C. In India, oggetti in veddro son stæti trovæ a Maski (1° millennio a.C.); gh'è da pœu di armille de veddro do 9°-8° sec. a.C. Taxila a l'ea za aloa un di primmi centri de produçion. In epoca Maurya se produsse scigilli vitrei de ræa periççia. In Ciña o ritrovamento ciu antigo o l'è databile a-o 4°-3° sec. a.C. Se produsse di dischi ritoæ (pi), ganci de çente (takikou), ornamenti di foddri de spâ ecc., ma fin a-i primmi secoli de l'epoca crestiaña o veddro o fu sorvettutto importao.
Arte veddræa in Ocidente e a Bizançio[modìfica | modìfica wikitèsto]
Into Medioevo fin a-o IX secolo se dœuviò o veddro pe-i calliçi e di atri oggetti de curto e de uzo funeraio, e pe picceni reçipienti d'uzo farmaçeutico ò cosmetico, taloa con de decoraçioin a rilevo ò incize a-a rœua. Continuon a êse attive di antighe veddraje inta Renania, inta Gallia, a Bizançio e, pœu dâse, a Venessia; i coî da produçion d'uzo ean sempre meno varri e prevaiva o verde, tuttavia de veddræ coloræ son testimoniæ a Romma inte l'8°-9° seccolo. L'uzo de serâ co-o veddro i barcoin, za noto a-i Romoen, o se conservò a Costantinoppoli. Frequentiscimo l'uzo de taççe de veddro pe l’œuio de lampe, alugæ inte di armadue de metallo ò inte di ‘cavagni’ d'argento a strafóo. O veddro o fu da pœu sempre ciu dœuviao inte tessere di mozaichi. Into Medioevo ghe fu ascì de noteive innovaçioin tecniche: importança ecceçionâ assonse a veddrata; inta produçion di vaxi, o perfeçionamento de sciençe meghe e chimiche o portò a l'invençion di alambicchi, oinæ ecc.; inta glittega se razonse fineççe tecniche rilevante inta produçion de lente d'ingrandimento e de spegetti; in pasta vittria s'imitò cammei antighi e bizantin, specce a Veneçia; in veddro se eseguì de imitaçioin de prie preçioze, a scopo suntuaio e pe inricchî suppellettile, scurtue, dipinti; da-o XIII secolo o veddro colorio o fu dœuviao comme complemento in scurtue de marmao. Ço domandò una noteive specializzaçion e, de conseguença, di scangi internaçionæ e un controllo da produçion. L'è do 1291 o transfeimento a Muran, pe evitâ o peigo d'inçendi, de fornaxe di vê veneçien, che œuviavan un rœüdo controllo pe-a sarvaguardia de l'attivitæ locâ e do segretto da laoaçion. A di critei oposti s'inspiò a corpoaçion d'Artâ, in Liguria, i membri da quæ travagiavan solo a l'estero. L'è tuttavia veiscimmile che durante e doppo o Regno latin d’Oriente i meistri veneçien travagessan in Sciria ò in Palestiña.
Mondo islammego e Oriente[modìfica | modìfica wikitèsto]
Superbe lampe da moschea e fiasche dipinte, in veddro finiscimo, trasparente e gianco, con di smâti in rilevo, fun produte in Sciria fin a-o XIV secolo; fu probabilmente da questi esempi che i meistri veneçien do Renascimento derivon a so tecnica de pittua a smâto rilevao sciu veddro. Noteive, ascì in questo settô, l'influença islamica: di trattæ arabi in sce-e tecniche veddræe son ricordæ into 10° e inte l'11° secolo. Inte l'Islam ascì i veddræ ean organizzæ in corpoaçioin; inte l'836 inta nœuva çittæ de Sāmarrā fu introduto i veddri de al-Baṣra; scin a-a conquista de Tīmūr, into 1400, i veddræ de Damasco, che fun alloa transfeji a Samarcanda, ean famoxi Hebron e Armenaz, presso Aleppo, son lœughi che ancon conservan a tradiçion antiga. O veddro o fu dœuviao in moddo originâ in conligamento con l'architettua, specce da l'eppoca mamelucca in ça. In India e in Birmania gh'aresta di magniffichi exempi de veddro destinæ a-a decoraçion de interni.
Innovaçioin tecniche e sviluppi[modìfica | modìfica wikitèsto]
Inta segonda meitæ do XV secolo i veddræ muraneixi, de mentre che continuavan a perfeçionâse into veddro sciusciao, vaindose probabilmente de riçette orientæ, con de forme derivæ da-a fravegaja ocidentâ, e decoraçion afin a-a miniatua contempoannia, creon di veddri coloræ azuro cobâto, verde, moælo. A decoraçion a l'ea depenta e apricâ a cado. Gran nommina in questa produçion de lusso razonse a famiggia de A. Barovier. Di atre invençioin da fin do XV secolo fun i lattimi, ò gianchi opalescenti, i veddri a mozaico, fabbricæ con di frammenti de canne coloræ e de inspiaçion antighezante, i cáçedoìn, a inmitaçion de prie due. A-o començo do XVI secolo, co-a sostituçion de l'æña co-i rissœu quarçoxi di sciummi arpin, s'ótègne di veddri perfettamente incolori. Sempre into XVI secolo i Dal Gallo dettan començo a-a produçion di spegi crestallin.
Co-o maineismo s'introduxe de forme de libera inventiva; s'impoñe i veddri a fî de graña (lattimi in gianco trasparenti), a giaçço, a ‘retorte’ (a canna colorâ). I meistri d'Artâ, e di emigræ muraneixi, diffuzan i segretti do veddro in Œüropa. Nascette coscì a veddræa a-a façon de Venise, specce a Anversa (da-o 1541), a Liegi, a Namur e a Bruxelles. Di meistri veneçien travagion in Sveççia into 1556, di meistri piemonteixi creon una veddraja a Stoccolma into 1676. Di italien travaggian in Germania, in Aostria, in Ungaja, in França, dovve da-o XVI secolo fun attivi di meistri d'Artâ e dove J.-B. Colbert o feççe espatriâ clandestinamente di Muraneixi specializzæ inti spegi. In Inghiltæra ascì da-o 1570 se produsse veddro a-a veneçiaña, e di influsci veneçien son stæti riscontræ inti produti spagnolli, de Çipro e sciña da Perscia, de l'India e da Ciña. A-o produto veneçian noxèn e vedraje da Germania e da Boemmia sciorte into XV secolo, che fabbricavan un nœuvo tipo de vedraja de particolâ luxenteçça: o crestallo boemmo. Fra tanto l'industria a s'ea sviluppâ in França ascì, dove da-o 1330 se produxeiva e lastre dite "da Coroña", ben spesse, murticô, che ornavan e gexe; i veddræ ean incoraggii e protetti da-i re; into 1688 a Saint-Gobain fu començao a produçion de lastre pe coâ e laminaçion. Into XVI secolo - XVII secolo. l'industria a se sviluppò in Inghiltæra ascì, pi œuvia, otra che di meistri veneçien, de di Loreneixi; fu creao o flint ò crestallo ciongego.
Into Setteçento arestò preminente l'industria todesca (crestalli de rocca); a-a fin do secolo a Boemia a dominava o mercao mondiâ. Fu ascì repigiao, con de variante, a tecnica do veddro a óo in Germania (Zwischengoldgläser) e in França (verre églomisé, ò veddro eglomizzao , da J.-B. Glomy ch'o-o dœuviò pe decorâ cornixe, mobili ecc.).
Produçion industriâ do veddro d'arte[modìfica | modìfica wikitèsto]
L'asbasciamento do costo de produçion e l'aomento da riccheçça di consumatoî son a l'origine de un grandiscimo sviluppo da fabbricaçion, ch'a l'aquista carattere industriâ into XIX secolo, estendendose a moltiscimi oggetti (veddraja da toa, bottigge, izoatoî, lampe elettriche, fiale e tubetti, veddri ottichi). L'art nouveau a dette nœuvo impurso a l'arte do veddro, ch'a vègne un di so mezi esprescivi ciu congeniæ in Œüropa (Emile Gallé) e in America (L.C. Tiffany). A prescinde da de specifiche produçioin artexanæ, a sostituçion da laoaçion meccanica a quella manoâ a l'è da-o XX secolo squæxi completa. Vaindose de tutte e tecniche, numeroxi artisti oppian into veddro d'arte e i designers portan a un âtiscimo livello a produçion industriâ.
Veddri orientæ[modìfica | modìfica wikitèsto]
In Oriente, a Ciña ac onosceiva into I secolo d.C. i veddri coloræ, che into 3° zonzeivan scin da l'impeo roman. Into VII secolo se faxeiva spegi e lente ustoie; into XIII secolo o veddro trasparente o s'importava da Ceylon e da-a costa do Coromandel. Into 1680 a Pechin una veddraja imperiâ a registra un’esteiza produçion. I Arabi introdussan in Ciña durante a dinastia mongola o veddro decorao de smâti. I Cineixi eccelsan into veddro a ciu sœu coloræ, intaggiæ e incixi con strazordenaia fineçça e elegança.
Inte l'Oriente mussurman o veddro o l'ha avúo originalitæ de forme e de decoraçion. L'Egitto fin da-i primmi tempi da dominaçion araba o l'ha produto di veddri intaggiæ con decoraçioin a rilevo; di veddri smâtæ sciortin ascì da di laoei da Sciria e da Mezopotammia fin a-o XV secolo (lampe da moschea). L'industria a scioì in Spagna ascì durante a dominaçion musurmaña e da pœu in Perscia into XVII e XVIII secolo.
Appricaçioin inte l'architettua[modìfica | modìfica wikitèsto]
A-o començo do XIX secolo, i sviluppi de l'industria do veddro, insemme a quelli de l'industria siderurgica, permissan a l'architettua de nœuve e ardie soluçioin aplicæ, pe començâ, inte di settoî particolæ comme e sære e i passaggi coverti (Galerie d'Orléans a Parigi, 1829, P.-F. Fontaine (destruta); Passage Pommeraye a Nantes, J.-N.-L. Durand-Gasselin e J.-B. Buron, 1843; Galeries Saint-Hubert a Bruxelles, J.-P. Cluysenaer, 1847; in Italia, Galleria Vittoio Manoælo a Milan, G. Mengoni, 1865-77). In Fransa e in Gran Bretagna tra o 1830 e o 1850 fu construto molte sære, fonçionæ nonostante e inuxitæ dimenscioin, che ebban noteive successo e divègnan soventi di lœughi d'incontro e de passeggio: a særa do Jardin des plantes de Pariggi (C. Rohaort, 1833), o Great Conservatory de Chatsworth (J. Paxton e D. Burton, 1836-41), a Palm House a-i Kew Gardens de Londra (D. Burton e R. Turner, 1845-1847), o Jardin d'Hiver de Parigi (1847). Into 1851 J. Paxton, aplicando a tecnica de gren sære a 'n palaççio pe espoxiçioin, o realizzò a Londra o Crystal Palace. In sce-a scia do so successo fu construio nomioxi edifiççi analloghi: pe l'espoxiçion de Niorche into 1853, o Glas-Palast a Monnego de Bavea (1854), a Pariggi pe-e espoxiçioin internaçionæ do 1855, 1878, 1889. Inti depoxiti (magasin central) da Bibliuteca naçionâle de Fransa (1858-68) H. Labrouste o realizzò a covertua in veddro e torna in veddro l'è a gran tramezaña ch'a-i dividde da-a saa de lettua. De covertue in veddro fun dœuviæ inte staçioin ferroviaie (Paddington Station a Londra]], 1854; Lime Street Station a Liverpool; Gare de l'Est a Parigi, 1847-52) e ancon o veddro o fu largamente dœuviao inti edifiççi di gren magazin (a Parigi, Bazar de l'Industrie de P. Lelong, 1830; magazin Bon Marché de L.-A. Boileau e G. Eiffel, 1876; ecc.).
L'uzo do veddro, streitamente conesso con l'uzo do metallo (færo e ghisa, da pœu âçâ), o l'è ascì connesso co-o scistema da prefabbricaçion, ch'o porta a una noteive riduçion di tempi de construçion e a 'na deciza façilitaçion de montaggio. L'uzo do veddro inte covertue, ch'o permette un'inluminaçion zenitâ, o fu largamente sfrûtào inte di edifiççi pubbrichi (Borsa de Amsterdam de H.P. Berlage, Cascia de risparmio de Vienna de O. Wagner ecc.), mentre i esempi di gren blocchi pe ófiççi realizzæ da L.H. Sullivan e da-i atri architetti da scœua de Chicago, a Caza do poppolo de Bruxelles de V. Horta, indicavan a poscibilitæ de costruçioin de gren dimenscioin con largo uzo do veddro.
Into periodo tra-e doe guære mondiæ o veddro o l'è stæto un di elementi prinçipæ da progettaçion in sce scaa internaçionâ: i progetti pe-i ófiççi e-e tore de veddro (1919-21) de L. Mies van de Rohe, a Maison de Verre (1928-31) de P. Chareau e a Cité de Refuge a Pariggi de Le Corbusier (1929-33); into Bauhaus de Dessau (1925) W. Gropius, comme za inte di atri edifiççi realizzæ inte l'anteguæra, o l'impiegò una tramezaña-cortiña de veddro eliminando a-i canti ogni elemento de sostegno ò conligamento. O veddro o permette no soltanto una continoitæ de superfiçie, ma un nœuvo rapporto interno-esterno ascì.
Inti sempre ciu elaboræ ritrovæ che rispondan ascì a-i exigençe de izoamento termico e acustego, o veddro o persciste inte l'architettua contemporannia comme un di elementi ciu caratteristeghi (Mies van de Rohe, Seagram Building a New York, 1954-58; O. Niemeyer, sede do Partio comunista françeize a Pariggi, terminâ into 1972; A. Jakobsen, ambasciâ daneize a Londra, 1977; I.M. Pei, J. Hancock Building a Boston, 1976, e Pirammide do Louvre, 1989; J. Nouvel, Fondaçion Cartier a Pariggi, 1994; V. Acconci, struttua polifonçionâ in sce-o sciumme Mur a Graz, 2003; ecc.).
Fabbricaçion e laoaçion do veddro[modìfica | modìfica wikitèsto]
A s'articcola a traverso i opiaçioin de fuxon, formatua, recottua e finitua.
Fuxon[modìfica | modìfica wikitèsto]
A carega, formâ da varri componenti, ognun into tenô recesto, a l'è pôveizâ e mescciâ; a-a mescciua s'azonze di rottammi de veddro comme fondenti. Durante a fuxon vegne eliminao l'ægoa prezente, se disoccian i carbonati e i sorfati (con sviluppo rispettivamente d'anidride carbonega ò sorfanoza) e 'na massa fuza squæxi omogennia a se forma con veloçitæ dipendente da-a natua e a granulometria di componenti. A-a fuxon ven aprœuvo l'afinaçion, pe-a quæ se elimina i ampolette de gazzo prezente (che daieivan origine a di difetti inti manufæti), ascì azonzendo a-a massa fuza de piccene perçentuæ d'agenti afinanti, che fan aomentâ o volumme de bolle, provocandone l'espurscion, ò fan diminuî a solubilitæ di gazzi into veddro. Inte questa faze se pœu ascì decolorâ o veddro fuzo, prez. oscidando e sæ de færo presente a de sæ færiche giane, o cô de quæ o l'è mascarao da l'azonta de 'na sâ de manganeise de cô azuro complementâ do giano. A fase d'afinaçion a consente ascì de omogeneizâ o veddro fuzo, ótegnindo una massa de pægia compoxiçion chimica inte tutti i punti pe evitâ de differençe de propietæ fixiche. Segue, infin, a fase de riposo (ò de condiçionamento), saiv'a dî de gradoâ rafreidamento da massa fin a-a tempiatua de fœuzzatua ò de formatua.
A fuxon a s'effettoava into passao inte di forni a corzœu (de impiego zœumoæ limitao a-a produçion de veddro artistego e de veddri speciali) mentre ancœu questa a l'aven inte di forni continnoi a vasca, sudivixi inti trei compartimenti de fuxon, afinaçion e riposo; inte sti forni, rescádǽ a gazzo ò a nafta, a sciamma a cede calô a-o veddro solo pe inraggiamento. I forni a vasca pe veddro float son longhi scin a 100 m, larghi otra 10 m e capaxi de produe scin a 900 t de veddro inte 24 ôe.
Formatua[modìfica | modìfica wikitèsto]
Pe-a formatua un veddro o va portao inte 'n campo de tempiatua (intervallo de laoabilitæ) into quæ questo o l'assumme viscoxitæ tâ da êse axeivemente formao conservando sença âteraçion a forma impartia.
A formatua do veddro cavo a l'aven pe sciusciatua, pressatua ò centrifugaçion. Segondo l’antigo mettodo da sciusciatua, l'œuviê sciusciao o immerze 'na canna da sciuscio (de færo, restreita a un’estremitæ e alargâ a l'atra) into corzœu do veddro fuzo, o n'asporta una çerta quantitæ e sciusciando a l'interno da canna o transforma o veddro inte 'n globo a-o quæ o confeisce spessô e forma con di apropiæ movimenti (graçie a di utenscili comme pinçe, spattoe ecc.). Pi ótegnî di oggetti de pâ dimenscioin se pœu sciusciâ o veddro prelevao inte 'n stampo (de legno ò metallo) arvibile. L’opiaçion de stampaggio pe sciusciatua se pœu eseguî in moddo aotomatico ò continno: arcuñe macchine de gran produttivitæ laoan scin a 70 t de veddro inte 24 ôe, a de veloçitæ supeioî a-e 400 bottigge a-o menúto fornindo i stampi de 'na quantitæ dozâ de veddro, e faxendolo aderî a-o stampo con un getto d'aia compressa.
Inta formatua pe pressatua, o veddro, de suffixente plastiçitæ, o l'è inmisso inte 'n stampo metallico cado, into quæ s'asbascia un controstampo, che, co-ina prescion de 5-10 bar, o sponcia o veddro a ocupâ o spaççio fra stampo e controstampo; ço determina o spessô de l'oggetto, a forma esterna do quæ a corisponde a quella da faccia interna do stampo. Specce pe-i contegnitoî a bocca larga se combiña prescion e sciusciatua; co-a prescion s'ha un semilaoao ch'o vegne finio pe sciusciatua una votta transfejo inte 'n stampo cado. O stampaggio pe centrifugaçion o l'è adatto pe de forme particolæ e di spessoî uniformi; o consciste into versâ o veddro fuzo inte 'n stampo in rappida rotaçion.
A formatua do veddro cian a l'aven pe stiœüa verticâ ò co-o scistema float. Inta stiatua verticâ se solleva da 'na massa fuza un vello de veddro assæ plastego da êse ísào sença restrenzimento laterâ: o veddro, sotta forma de banda continnoa, o l'è spinto a solevâse a traverso una fissua orizzontâ ricavâ inte 'n blocco refrattaio mantegnúo sommerso into veddro fuzo. A banda de veddro a passa tra doe serrie de rolli afacciæ. Into scistema float, saiv'a dî a gallezzo, a banda continnoa de veddro fuzo ch'a sciorte da-o forno de fuxon a vegne desteiza, a gallezzâ, in sce un sœu de stagno fuzo inte 'na cammia a atmosfea controllâ. Pe effetto da força de gravitæ e da tenscion superfiçiâ, o veddro o l'assumme una perfetta planaritæ e 'na perfetta finitua superfiçiâ, realizzâ in sce-a superfiççie superiô con di bruxatoî. O bagno de stagno fuzo o l'è mantegnúo a de tempiatue controlæ e in atmosfea debolmente reduxente pe evitane l'oscidaçion. O scistema o l'è caratterizzao da 'na noteive produttivitæ (o pœu dâ ascì 500-800 t/giorno de prodúto sotta forma de lastre da largheçça de 3-3,5 m pe una superfiçie sciña de 50.000 m2).
Recottua[modìfica | modìfica wikitèsto]
A recottua a serve a eliminâ e torscioin, dovue a de differençe de tempiatua tra punto e punto, che se genneran durante a formatua e che rendan difiççili i trattamenti de finitua (taggio ecc.); o trattamento o consciste inte 'n rescádamènto fin a-a tempiatua mascima de recottua, tippica d'ogni tipo de veddro, a-a quæ l’ogetto o l'è mantegnúo pe-o tempo suffixente a-aseguâ l'uniformitæ termica inte ogni punto, e inte 'n succescivo rafreidamento, primma lento scin a 'na tempiatua infeiô de circa 50 °C a quella de recottua, da pœu rappido scin a-a tempiatua ambiente. A ricottua a s'effettua inte di forni pe-o ciu a marcia continnoa, do tipo a tunnel.
Finitua[modìfica | modìfica wikitèsto]
A comprende a smeriggiatua con povie de abraxivi (veddro giaççao), l'amoatua con de mœue (veddro amoao), a cegatua, a tempia. A smeriliatua a zonze, con de povie sempre ciu fiñe, fin a-o polimento (comme into caxo do veddro pe ottica, veddriñe, spegi, aotoveiccoli). Meno acurâ a l'è a smeriggiatua pe zonti, tappi e bronzin a tegnua, ciu grosciolaña ancon quella eseguia con di getti d'æña. A cegatua a se esegue prez. in sce i parabressa di aoto, vedriñe de biteghe ecc. percose l'è diffiçile ótegnî direttamente inta laoaçion o grao de curvatua dexidiao, se poñe de lastre ciañe inte di stampi che s'introduan inte di forni a tempiatua superiô a quella de ramollimento, coscì che a lastra a se deforma assumendo a forma do stampo. O processo de tempia fixica o consciste into portâ a lastra de veddro a circa 650 °C e into rafreidala dapœu rapidamente con di getti d'aia freida in sce-e doe superfixe: se crea coscì de tenscioin permanente de comprescion in sce-e superfixe do veddro, bançæ a l'interno da tenscioin permanente de traçion.
A tempia do veddro a s'effettoa inte di impianti costitoii da 'n forno a rescistença elettrica ò a metano, into quæ a variaçion de tempiatua a l'è de ± 3 °C, e da 'na zona de rafreidamento rappido, ótegnúo con de l'aia insufflâ da di potenti ventilatoî. Co-a tempia, a rescistença meccanica do veddro a-a traçion, a l'urto e a-o sato termico a l'aomenta da 3 a 5 votte; pe poei rompîlo, a força apricâ a l'ha da guaagnâ inançitutto a comprescion superfiçiâ e questo o se rompe inte tanti meniçetti regolæ no taggenti, de dimenscion controllabile. A tempia de 'n veddro a se realizza ascì chimicamente pe scangio ionico, sostituindo in superfiçie un ion do veddro co-in ion de dimenscion maggiô ch'o determina una tenscion de comprescion superfiçiâ ch'a l'aomenta a rescistença mecannega scin a 15 votte: o processo o l'aven pe inmerscion do veddro inte de sæ fuze a de tempiatue in gio a-i 400 °C.
Depoxiçion chimica in fase vapô[modìfica | modìfica wikitèsto]
Pe ótegni di produti sempre ciu pui e omogennei s'è sviluppao di mettodi de formaçion do veddro despægi da-i tradiçionæ. Tra questi, o processo CVD (chemical vapô deposition), conscistente inta formaçion, a partî prez. da di clorui in faze vapô, de oscidi che condensan in sce 'n supporto. Questo metodo o s'adœuvia, tra l'atro, pe realizzâ preforme pe a produçion de fibre ottiche, e o consente d'ótegnî, variando a compoxiçion inta fase vapô, un gradiente controlao de l'endexo de refraçion inte fibre.
Difetti do veddro[modìfica | modìfica wikitèsto]
O veddro o pœu presentâ despægii difetti, derivanti da insuffixente omogeneizaçion de mateie primme, da tempiatua de fuxon troppo bassa, da insuffixente permanença da massa inte faze de fuxon ò de omogeneizzaçion, da-a presença de impureççe ecc. Fra i difetti se distingoe:
- sciusciatue (dovue a di ampollette gazoze no eliminæ da-a massa fuza),
- corde (zone de differente compoxiçion ò ch'han subio un despægio trattamento termico),
- crestalli (derivanti de solito da un'insuffixente miscelaçion de mateie primme ò da-a presença de sostançe agente da germi de crestalizzaçion).
Atri progetti[modìfica | modìfica wikitèsto]
- Wikimedia Commons a contêgne di files in sce Veddro


text:
Mozilla Firefox
Mozilla Firefox (conosciûo senpliceménte cómme Firefox) o l'é un navegatô web lìbero e multipiatafórma, mantegnûo da Mozilla Foundation. O l'é nasciûo into 2002 co-o nómme "Phoenix" da-i ménbri da comunitæ Mozilla che voéivan un navegatô stand-alone ciù spedîo do ragrupamento Mozilla Application Suite. Fìn a-a versción 56 Gecko o l'é stæto o seu motô de rendering, suportando gran pàrte di nêuvi standard web óltre a çerte caraterìstiche che són stæte progetæ cómme estensción a questi ùrtimi; da-a versción 57, Gecko o l'é stæto sostitoîo da Quantum. A versción in zeneize a se ciâma "vórpe de fêugo".
Âtri progètti[modìfica | modìfica wikitèsto]
- Wikimedia Commons a contêgne di files in sce Mozilla Firefox
Colegaménti estèrni[modìfica | modìfica wikitèsto]
- (EN) Scîto ofiçiâ, in sce mozilla.org. URL consultòu o 2 màzzo 2022.
- Firefox in zenéize (Traduçión scrîta in grafîa ofiçiâ), (prezentaçión da Vórpe de Fêugo). URL consultòu o 2 màzzo 2022.
- Verscioìn in âtre léngoe pe scaregâ tùtte e verscioìn scrîte in âtre léngoe, conpréizo o lìgure.
- Pe descaregâ a Vórpe de Fêugo ti peu anâ a-o link: https://www.mozilla.org/lij/firefox/new/?scene=1


text:
Gêxa de San Loîgi di Françeixi
A Gêxa de San Loîgi di françeixi a l'è 'n edifiççio religiôzo de Romma do XVI sécolo, in sce l'omònnima ciàssa.
Stöia e descriçión[modìfica | modìfica wikitèsto]
A l'è a gêxa naçionâle di françeixi de Romma da-o 1589. O progètto da strutûa o l'é de l'architétto Giàcomo Della Porta, realizòu da Doménego Fontana, gràçie a-o sostêgno econòmico da Catænn-a de' Medici.
Inta gêxa gh'é di dipìnti inportànti comme e Stöie de Santa Çeçìlia do Domenichino e 'na còpia do Guido Reni da Santa Çeçìlia do Raffaello Sanzio. A Capélla Contarelli (cardinâle Matê Contarelli) a l'òspita tréi càppi d'òpera do Caravaggio: Vocaçion do San Matê, San Matê e l'àngiou e Martirio do San Matê.
Galerîa de òpere do Caravaggio[modìfica | modìfica wikitèsto]
Colegaménti esterni[modìfica | modìfica wikitèsto]
- Wikimedia Commons a contêgne di files in sce Gêxa de San Loîgi di Françeixi
- Commons, Caravaggio, Cappella Contarelli [1]
- Scito oficiâ [2]


text:
ãÍãÏ ÈæÛáÇÈ...." ãÇÒÇá İíäÇ äİÓ. æãÇÒÇá ËãÉ ãÇ íÊŞÇá"
ŞÇá ÇáÇÚáÇãí ãÍãÏ ÈæÛáÇÈ İí İíÏíæ äÔÑå İí ÕİÍÊå ÇáÑÓãíÉ Úáì ÇáİíÓÈæß Çäå ÈÇÊ ÚÇØáÇ Úä ÇáÚãá ãÖíİÇ " ÏŞíÊ ÈÇÈ ÇáÇĞÇÚÇÊ æãÇ áŞíÊ ÍÊì ÌæÇÈ".
æÃÖÇİ ÈæÛáÇÈ Ãäå ÇÊÕá ÈÇáÚÏíÏ ãä ÇáÇĞÇÚÇÊ ááÚãá ãÚåÇ æáßä ÇÚáãæå Çä ÊÚáíãÇÊ ãä ÇáİæŞ ÈãäÚ ÙåæÑå æİŞ ÊÚÈíÑå.
ææÌå ÈæÛáÇÈ ÑÓÇáÉ áãä ÇÚØæÇ ÊÚáíãÇÊ ÈãäÚ ÙåæÑ Çáì ÇáÇÚÊÈÇÑ ãä ããä ÓÈŞæåã æßÇäæÇ íæãÇ ãÇ ÇáİæŞ Çáíæã Çíä åã¿¿.
æÃÚáä ÈæÛáÇÈ Úä ÅØáÇŞ ãæŞÚ íæÊíæÈ ¡ ŞÇÆáÇ “ãÇÒÇá İíäÇ äİÓ æãÇÒÇá ËãÉ ãÇ íÊŞÇá” ãÔíÑÇ Çáì Çä “ÇáíæÊíæÈ” æÇáİÇíÓÈæß Óíßæä ÈæÇÈÊå ááÍÏíË ãÚ ÇáãæÇØäíä æÓÊßæä åäÇß ÍáŞÊíä İí ÇáÇÓÈæÚ ßá íæã ËáÇËÇÁ æÌãÚÉ.


text:
Categorîa:Vôxe con còdici de contròllo de outoritæ
Quésta categorîa a l'arechéugge e vôxe ch'àn di còdichi de contròllo de outoritæ, spartîe pe còdice.
- Wikispecies a contêgne 'na categorîa in sce l'argoménto Categorîa:Vôxe con còdici de contròllo de outoritæ
Sotocategorîe
Quésta categorîa a contêgne e 17 sotocategorîe indicæ chi de sótta, pe 'n totâle de 17.
B
- Vôxe con còdice BAV (397 P)
- Vôxe con còdice BNE (805 P)
- Vôxe con còdice BNF (1 789 P)
C
- Vôxe con còdice CERL (344 P)
E
- Vôxe con còdice Europeana (190 P)
G
- Vôxe con còdice GND (2 851 P)
I
- Vôxe con còdice ISNI (966 P)
L
- Vôxe con còdice LCCN (2 518 P)
N
- Vôxe con còdice NDL (1 066 P)
- Vôxe con còdice NLA (418 P)
O
- Vôxe con còdice ORCID (1 P)
S
- Vôxe con còdice SBN (319 P)
U
- Vôxe con còdice ULAN (253 P)
V
- Vôxe con còdice VIAF (3 866 P)


text:
Categorîa:Template pe-e discuscioîn
Template de servìçio pe-e pàgine de discuscioîn.
Âtri progètti[modìfica | modìfica wikitèsto]
- Wikimedia Commons a contêgne 'na categorîa in sce l'argoménto Categorîa:Template pe-e discuscioîn
- Wikispecies a contêgne 'na categorîa in sce l'argoménto Categorîa:Template pe-e discuscioîn
- Wikidæta a contêgne 'na categorîa in sce l'argoménto Categorîa:Template pe-e discuscioîn
Sotocategorîe
Quésta categorîa a contêgne e 3 sotocategorîe indicæ chi de sótta, pe 'n totâle de 3.
T
- Template de avîso uténte (1 C, 2 P)
Pàgine inta categorîa "Template pe-e discuscioîn"
Quésta categorîa a contêgne e 6 pàgine indicæ chi de sótta, in sce 'n totâle de 6.


text:
Röa
A Röa a l'è un organo meccanico de forma çircolare, in graddo de giä attorno - ò insemme - a un asciä passante pe o sö çentro. A röa a l'é composta de un mósso ò pigna çentrale e de unna coronn-a esterna, che pöen esse unï da raggi o pöen costituï un tòcco ünico.
Descriçion[modìfica | modìfica wikitèsto]
In ti veicoli a röa a permette de diminuï fortemente l'attrito, che da radente o diventa volvente. Pe diminuï anche l'attrito fra asciä e mósso se dövia solitamente cuscinetti a sfere. E röe di veicoli ferroviari son provviste de un bordin ch'o serve a evitä o deragliamento.
Atri ütilizzi da röa sun:
- A pö anche servï a trasmette un movimento, trasformando un moto çircolare continuo in te un atro moto çircolare continuo: l'è o caxo da röa dentä o de röe de friscion.
- A serve pe ottegnï do lòu meccanico da l'energia çinetica de unna corrente liquida o gassosa (pe esempio comme girante de türbinna) o viçeversa pe dä energia a un fluido (es. a paa de un ventilatö).
- Antigamente a röa a pae a serviva pe a propülscion de imbarcaçioin.
Clascificazion de röe dentæ[modìfica | modìfica wikitèsto]
- Çilindriche a denti drïti
- Çilindriche a denti elicoidali
- Coniche a denti drïti
- Coniche a denti elicoidali
- Coniche a dentatüa ipoide.
Vôxe corelæ (2 röe)[modìfica | modìfica wikitèsto]
- Laverda 750 SFC (moto sportiva)
Colegaménti esterni[modìfica | modìfica wikitèsto]
- Wikimedia Commons a contêgne di files in sce Röa


text:
Rondaninn-a de mâ (Sterna Hirundo)
A Rondaninn-a de mâ (Sterna Hirundo Linnaeus1758; scinònimo: Sterna fluviatilis) a l´é ´n öxello marìn - òrdine Caradriformi, famiggìa Laridi, sóttafamiggìa Sternidi.
Descriçión[modìfica | modìfica wikitèsto]
A rondaninn-a de mâ a gh´à o becco rósso co-a punta neigra, longo fòrte e apisuo; o capusso neigro, zanpe rósse, còrpo in prevalensa gianco, schenna e âe grixo perla sovia, grixo ciæo sotta, remiganti neigre. In livrea invernale àn becco scûo, fronte gianca e maccie grixe in sce spalle.
Con 'na longhessa de 35-37 citti conpreiso a côa forcûa e 'n'apertûa alâre de 75-80 citti a l'à in xêuo agile ch'o s'avixìna a quello de rondaninn-e, da chie o nomme Rondaninn-a De Mâ.
Difuxón[modìfica | modìfica wikitèsto]
Öxello migratô, o l´é prezénte in scê coste de mâ e laghi de tutta Eoröpa; in Italia se concentran inte l'Érto Adriatico lagùnn-e Venete, Veneçia Giûlia; pàssan l'iinverno in Africa òcidentâle e meridionâle -da Agósto a Novembre, dòppo a riproduçión xeuan verso l'Africa, fra Màrso e Màzzo vegnan de ritórno verso e zòne de nidificaión.
«Zona meridionale del circondario di Savona, (..) Sterna fluviatilis, Ciumbin. Alquanto scarsa in primavera. Genova, distretto di Arenzano e Cogoleto (..) Sterna fluviatilis, Rondanina de ma. Comune, di passo regolare in aprile ed in agosto e settembre.»[1]
Riproduçión e ritoâle d´acobiaménto[modìfica | modìfica wikitèsto]
O màsccio o sedûe a femina co'n pescio into becco. Tra a fin d' Arvî e meitæ de Zùgno fàn o nîo in zòne ùmide sarmaxe, salìnn-e lagùnn-e, valli da pésca; a femina a depónn-e da 1 a 3 êuve, incobaçión 21-22 giorni, i polìn xêuan dòppo 25-26 giorni ch'én sccioîi.
Nutriménto[modìfica | modìfica wikitèsto]
A rondaninn-a de mâ a se nùtre prinçipalménte de pesci ch'a l'indivìdoa xêuando, a se férma in âia,o coscì dîto "spirito santo" e ch'a i catûra co'n tùffo a pìcco inte l'ægoa.
Spêce scìmile[modìfica | modìfica wikitèsto]
Sterna hirundo e a rondaninn-a côa giànca (Sterna Paradisea -Pontopiddan 1763) en squaæxi pægie. A rondaninn-a côa giànca a l´à o becco ciù cùrto tutto rósso, côa clù lónga. A l´é conosciua percöse a fa ´na migraçión ben ben lònga, da e zòne Àrtiche dónd 'a nàsce a-e Antartiche, da l'estæ do Pòlo Nord a quella do Pòlo Sud: 70.000-80.000 chilometri. Iregolâre de pàsso a l´é stæta segnalâ da-i "Birdwatching" de Ligùria e Vèneto.
A rondaninn-a de mâ gròssa (Hidroprogne Caspia - Pallas 1720) a l'é ciù grànde -50 cìtti de longhessa.
Nòtte[modìfica | modìfica wikitèsto]
- ↑ Giglioli, Enrico Hillyer; Avifauna italica (1886)
Âtri progètti[modìfica | modìfica wikitèsto]
- Wikimedia Commons a contêgne di files in sce Rondaninn-a de mâ (Sterna Hirundo)
- Wikispecies a contêgne informaçioìn in sce Rondaninn-a de mâ (Sterna Hirundo)


text:
Melanitta
Melanitta (Boie 1822[1]) o l'é 'n Génere d´Ànie da Famìggia di Anatidi, O nòmme o deriva da-o grêgo Melas 'Néigro', percöse i màscci én de cô néigro - e fémine de cô brùn-. Nidìfican inte l'estrêmo Nord d'Eoröpa, Àzia e Nord-América e svernan in pö ciù a Sud in zöne tenperæ de questi continénti. E menn-e Melanitta fusca e M. nigra se veddan de sémme ´n çénto inta Liguria
Biologîa[modìfica | modìfica wikitèsto]
Formàn sciàmmi numerôzi in ægoe costêe, e streitaménte ragrupæ pe spêce àn tendénsa a pigiä o xêuo insémme.Fan i nîi in sciô terén da vixìn a-o mâ, lâghi e sciùmmi, inte foréste ò inta tùndra. Se imérzan pe çercâ crostàcei e molùschi.
Menn-e[modìfica | modìfica wikitèsto]
- Melanitta fusca -(Lin 1758) Ània Scûa It. orco Marino
- Melanitta nigra -(Lin.1758) Ània Néigra It. orchetto marino
- Melanitta americana -(Swainson 1832) Ània Néigra Americànn-a. It. orchetto marini americano
- Melanitta deglandi -( Bonaparte 1850) Ània Scûa (do Pacìfico). It. orco marino del Pacifico
- Melanitta stejngeri -(Ridgway 1877) Ània Scûa (da Sibéria). It. orco marino asiatico
- Melanitta perspicillata -(Lin:1758) A no l´`nòmme zenéize. It. orco marino dagli occhiali
Melanitta fusca[modìfica | modìfica wikitèsto]
L´Ània scûa (Melanitta fusca - Linnaeus, 1758; scinònimi Anas fusca Linnaeus, 1758 Oedemia fusca Linnaeus, 1758). Co-i seu 52-58 cìtti de longhéssa a l'é a ciù gròssa do génere Melanitta. O masccio o l'é tùtto néigro, levòu 'na maccia picìnn-a de cô giànco sótta i éuggi, e-a larga fàscia in scê âe, dîta spêgio; o bècco tòsso giàno con a-a bâze 'n bùgnón néigro, e sànpe rósso vivo. A fèmina a l´é de cô brùn ciæo, con dôe maccie de cô gianchinàstro a-i lati da testa, spêgio alâre giànco; becco néigro, sanpe scûe.
In ægoe sâ e sarmâxe mangian grìtte e móscoli, in ægoa doçe insétti e làrve.
O nidîfica òltre l´estrêmo Nord d'Eoröpa e in Asia fìnn-a o bâçî du Yenissey inta Sibéria Centrâle. Fan o nîo inte 'na göga do terén, ascûzo tra l'èrba âta, e i bàssi cósti, ma senpre vixìn a l'ægoa. A fèmina a deponn-e 7-9 êuve, l'incobaçión a dûa 27-28 giorni. Svérnaa a Sud in zöne ciù tenperæ, inta migraçión sóstan in mâ ànche lontàn da-a costa, ma e àrêe de destinaçión són o Sud da Gràn Bretàgna, còste do Mâ Néigro e còste do Mâ Caspio.
Gh'é ascì âtri sciàmmi minoî scinn-a Frànsa e Spàgna Setentrionâle; in Itàlia svernan in Àto Adriàtico, Mâ Lìgure finn-a Livòrno, Lagùnn-e, Lâghi Lonbàrdi.
Oedemia fusca. Orco Marino. Uccello invernale, abbastanza frequente nel Veneto; piú raro nella Lombardia, nel Piemonte, nella Liguria[2].
Oedemia fusca. Un esemplare fu preso in dicembre lungo la Magra a Santo Stefano[3].
Into Vocabolario Domestico do Paganini se gh´atreuva o nómme zenéize de M.fusca (ma no quello da ciù ræa M. nigra):
ÀNNIA SCÜA, Germano di mare, t. orn. Anas fusca, Linneo[4]
Melanitta nigra[modìfica | modìfica wikitèsto]
A l'é 'n' ània de mâ lónga 45-55 cìtti. O màsccio o l'é tùtto néigro conpréizo o becco tòsso e abugnòu, con 'na maccia de cô giâno in gîo a-e nàixe, a fémina de cô brùn scûo, lâti da tésta e còllo gianchinàstro, becco grîxo scûo quæxi néigro. Pe çercâ o çìbbo a se imèrze a 3-10 mêtri de profonditæ.
L'areâle de nidificaçión o s' esténde da l'Islànda, còste Nòrd de îzoe Britàniche, Sibéria scìnn'a-o sciùmme Olenyok. Svèrnan lóngo e còste do Mâ Bàltico e Mä do Nòrd, 'na pàrte fin a-e còste Atlàntiche do Maròcco, ma anche in çertidùn træti do Mediterànio. Inta migraçión sòstan in ægoe pöco profónde tra i 500 mêtri e i 2 chilòmetri da-a còsta.
In Italia a svérna da-a meitæ d'Òtôbre a frevâ, pò-u ciù in ægoe marìnn-e, Âto Adriàtico, lagùnn-e; öcaxonâle into Mâ Lìgure. Fàn o nîo, bén ascûzo, ségge da vixìn a-o mâ, ségge inte zöne intèrne da Tùndra, sénpre in vixinànsa de l'ægoa, fra a meitæ de Màzzo-Zùgno. A deponn-e 6-8 êuve, l´incubaçión a dûa 30-31 giorni. Xeuan dòppo 'na çinquanténn-a de giorni.
Fra i fuligulini, Anitre meglio attuffatrici e meno dimesticabili, abbiam raro il Germano di mare (Melanetta fusca, Boie) e rarissima la Macrosa (OEdemia nigra, Flem.)[5]
Melanitta americana[modìfica | modìfica wikitèsto]
L'Ània Néigra Americànn-a (Melanitta Americana-Swainson 1832) a l'é 'n' Ània de Mâ lónga 45-49 cìtti, Péizo Gràmmi 980-1100 (e mezûe mìnime én da fémina).
A-a giornâ d´ancheu a l'é ritegnûa 'na specce divèrsa da M.nigra
Oidemia americana (..) Whether this species be extremely local, or whether it has merely been confounded with the European O. nigra, are questions we cannot at present answer. That it is, however,(..) perfectly distinct as a species (..) is manifest in the shape of the bill[6]
O màsccio, tùtto néigro, o l'é praticaménte pægio, 'n pö ciù picìn, a quello de l'ània néigra; o se distìngoe pò-u becco ch'o l'é quæxi tùtto de cô giâno-çetrón; o nómme françéize in pàrti do Canadà comme o Quebéc, o l'é "Macreuse à bec Jaune". A fémina a l'é de cô brùn scûo, còllo e lati da testa gianchinàstro, o becco grîxo co'n pö de giâno in scê nàixe, A nidìfica inte l'estrêmo Nord do continente americàn, da-o Labradòr e Tæranêuva a-a Bâia de Hudson, da l'Alaska Stréito de Bering ànche in sciô lato Siberiàn scinn'a-o sciùmme Yena. Svèrnan a Sùd in zöne ciù tenperæ in scê còste di Stâti Unîi, o grùppo da còsta do Pacifico fin a-a Bâia de Sàn Françisco, o grùppo do lato da còsta de l'Atlantico fìn a-o Górfo do Méscico, o grùppo aziàtico fìn a-a Cìnn-a. In grùppo minô da Còsta Atlàntica o svèrna in scî Gréndi Laghi."
Nòtte[modìfica | modìfica wikitèsto]
- ↑ https://www.biodiversitylibrary.org/page/27515504#page/290/mode/1up
- ↑ Annali del Museo civico di storia naturale di Genova (1870)
- ↑ Enrico Hillyer Giglioli; Avifauna italica (1886).
- ↑ Angelo Paganini; Vocabolario domestico genovese-italiano (1857)
- ↑ Charles Lucien Bonaparte; Iconographia della fauna Italica per le quatro classi degli animali (1841)
- ↑ William Swainson; Fauna Boreali-Americana. The birds (1831)
Âtri progètti[modìfica | modìfica wikitèsto]
- Wikimedia Commons a contêgne di files in sce Melanitta
- Wikispecies a contêgne informaçioìn in sce Melanitta


text:
Giustiçia
GIÙSTO (DO) E DE L’INGIÙSTO[1] (Juste [Du] et de l'injuste)[2]
A Giustiçia[modìfica | modìfica wikitèsto]
Chi l’é che n’à dæto o sentiménto do giùsto e de l’ingiùsto? Dîo, ch’o n’à dæto ’n çervéllo e ’n cheu. Ma quànde a vòstra raxón a ve móstra che gh’é vìçio e virtù? Quand’a ne móstra che doî e doî fa quàttro. No gh’é conoscénsa congénita, pi-â mæxima raxón che no gh’é èrbo ch’o pòrte féugge e frûti sciortìndo da-a tæra. Nìnte l’é, cómme se dîxe, congénito, ò sæ nasciûo svilupòu; ma, o ripetémmo ancón, Dîo o ne fa nàsce con di òrgani che, de manimàn che créscian ne fàn sentî tùtto quéllo chi-â nòstra ràzza a dêve sentî pi-â conservaçión da ràzza mæxima. Comm’o l’acàpita sto contìnoo mistêro? Dîmelo voî, giâni abitànti de îzoe da Sónda, néigri Africhén, ingénoi Canadéixi, e voî, Platón, Cicerón, Epìtteto. Voî tùtti a-o mæximo mòddo sentî che l’é mêgio dâ quéllo ch’avànsa do vòstro pàn, do vòstro rîzo, ò da vòstra tapiöca a-o pövòu ch’o vò-u domànda umilménte, in càngio d’amasâlo ò levâghe i èuggi. L’é ciæo a tùtta a tæra che fâ do bén l’é ciù ònèsto che òfénde, che l’indulgénsa a l’é da preferî a-a ràggia ».
Se tràtta dónca sôlo de dêuviâ a nòstra raxón pe distìngoe e sfumatûe de l’ònèsto e do dizònésto. O bén e o mâ són de spésso vixin; e nòstre pascioìn i confóndan: chi ne inluminiâ? Niâtri mæximi, quànde sémmo con l’ànimo tranquìllo. Chi à scrîto in scî nòstri dovéi, o l’à scrîto bén inte tùtti i pàixi do móndo, perché o l’à scrîto sôlo co-a raxón. Tùtti àn dîto a mæxima cösa: o Sòcrate e l’Epicûro, o Confùccio e o Cicerón, o Màrco Antonìn e l’Amuràt II àn avûo a mæxima morâle. Ripetémolo tùtti i giórni a tùtti i òmmi: «A morâle a l’é unn-a: lê a vêgne da Dîo; i dògmi són despægi: vêgnan da niâtri ».
O Gexù o no n’à mostròu nisciùn dògma metafìxico; o no l’à scrîto librétti teològichi; o no l’à dîto: - Mi són consostançiâle, gh’ò dôe voentæ e dôe natûe inte ’na sôla persónn-a -. o l’à lasciòu a-i fràtti françeschén e a-i giacobìn, che dovéivan arivâ dózze sécoli dòppo de lê, a cûa d’argomentâ pe stabilî se sò moæ a l’êa stæta concepîa into pecòu òriginâle; o no l’à mâi dîto chò-u maiézzo o l’é ségno vixìbile de ’na cösa invixìbile; o no l’à dîto ’na paròlla in sciâ gràçia concomitànte; o no l’à institoîo ni fràtti, ni inquixitoî; o no l’à ordinòu nìnte de quéllo che vedémmo ancheu ».
Dîo o l’àiva dæto a conoscénsa do giùsto e de l’ingiùsto inte tùtti i ténpi che són vegnûi prìmma do crestianêximo. Dîo o no l’é cangiòu, e o no peu cangiâ; o fóndo da nòstra ànima, i nòstri prinçìppi de raxón e de morâle saiàn de lóngo i mæximi pe l’eternitæ. A-a virtù cöse ghe sèrvan e distinçioìn teològiche, i dògmi bazæ in sce quélle distinçioìn, e persecuçioìn bazæ in sce quélli dògmi.? A natûa, sciâtâ e inoridîa pe tùtte ste bàrbare invençioìn, a crîa a tùtti i òmmi: «Segéi giùsti, no di sofìsti persecutoî ».
Poéi[3] lêze into Sadder, ch’o l’é l’insémme de lézze do Zoroàstro, sta sàvia màscima: «Quànde no séi segûo se 'n’açión ch’a te vêgne propòsta a l’é giùsta ò ingiùsta, astégnitene». Chi à mâi dæto ’na régola ciù amirévole? Quæ legislatô à parlòu mêgio? No se tràtta de segûo do scistêma de òpinioìn probàbili, inventòu da génte ch’a se ciamâva «a socjêtæ do Gexù ».
Nòtte[modìfica | modìfica wikitèsto]
- ↑ DA-O DIÇIONÂIO FILOZÒFICO DO VOLTAIRE - Artìcolo tradûto da Rîco Carlini
- ↑ Publicòu into 1765 (Ediçión Valberg)
- ↑ Azónto into 1769.
Âtri progètti[modìfica | modìfica wikitèsto]
- Wikimedia Commons a contêgne di files in sce giustiçia


text:
Barlaam e Josaphat
A stöia de Barlaam e Josaphat a l'ea popolâ in to trexento in tutta Euròpa. A l'è a trasposiçion da stöia do Buddha in ta tradiçion crestiann-a.
Josaphat, o prinçipe Gautama do Buddiximo, o l'è serrao da o puæ in ta tore do so palaçio pe sarvâlö da i mâ do mondo, ma cresciùo, o Josaphat o l'ottegne, doppo tante recceste, o permisso de sciortî e de anâ a vedde cose gh'é in to mondo. L'autô do bran o l'è sconosciùo. Chi de sotta gh'é 'n tòcco de quello bran scrito into vorgâ con influssi do zeneize.
E disselli: "Fijor, e' vojo che la toa voluntae sea compia e faita". E de pressente fè far goarnimenti reai e cum grande compagna comandà che honoreivermenti so fijo inssisse deffora e ancora comandà a li soi serventi che ogni cossa fosse levaa de la via chi poesse dar a so fijo caxom d'aotro ca de festa e ordenà monti strumenti e oxelli e caym chi andavam davanti a sò fijo a so che ello no avesse alcunna melanconia e tuto era bem ordenao semper che ello inssiva deffora. E unna fiâ, andando ello per sò deporto a oxellar, ello avé incontrao doi homi, l'un era mezello e l'aotro orbo e lo fantim Jossaffà fo monto maravegiao...
E cavarcando ello unna aotra fiâ ello avé trovao um omo monto vegio chi vea lo vizo tuto arapao e andava tuto inchinao inver la terra per la grande vegiessa e tuti avea zà perdùi li denti, apenna poeiva parllar e tuto era canuo... E lantor lo fantim Jossaffà comenssà a dir: "Amara è questa vita e pinna de grande misseria", e poa dixea infra si mesmo: "E quando la morte verrà a miee chi me deffenderà? Or donca bem apar che sea aotro mondo e aotra vita ca questa e bem bezognava saveir queste cosse che aotramenti e' serea vissuo como bestia..."
Atri progetti[modìfica | modìfica wikitèsto]
- Wikimedia Commons a contêgne di files in sce Barlaam e Josaphat


text:
Emilio Azaretti
Emiliu Azaretti (Ventemiglia, 3 d’avrì 1902 - Ventemiglia, 28 de frevà 1991) u l'è staitu ün scritù e pueta in lenga ligüre, tra i fundatui d’a Cumpagnia d’i Ventemigliusi.
Biugrafia[modìfica | modìfica wikitèsto]
U l’è nasciüu a Ventemiglia u 3 d’avrì d’u 1902, da Angelu e Emilia Rondelli. Purtai â fin i stüdi, intu 1925 u pigliava a leurea in chimica e farmaçia a l’Üniversità de Zena e u praticava a prufesciun de spassià, eredità dau paire, in via Cavour, insciu cantun de via d’a Stassiun. Inti primi ani d’u XX Seculu, a a çità de Ventemiglia a vantava a presensa d’in ritrövu cultürale püblicu, u Cafè Ligüre, in viale Principe Amedeu, ancöi cursu d’a Repüblica, duve "u sciù Emiliu" u parteçipava cun custansa ai debà cürai da l’emeritu prufesù Vieri Bongi. Apasciunau de dialetu e tradissiui d’u postu, intu 1927, u l’è staitu ün d’i fundatui d’a Cumpagnia d’i Ventemigliusi, üna d’ê prime "famiglie" ligüri, cun A Campanassa de Savuna e A Compagna de Zena. ‘St’assuciassiun a s’è pruposta a difesa d’u patrimoniu d’a lenga, d’a störia, d’i munümenti e d’u fulclure de Ventemiglia e d’a Zona Intemelia e elu u n’è staitu u Consule Rapresentante, cume di’ u presidente, fina au 1945.
Intu 1928, inseme a Filipu Giliu Rostan, u fundava a Cumpagnia d’u Teatru Ventemigliusu, fiřudramatica dialetaře che tanta impurtansa a l’avereva avüu inte l’opera de recüperu e sarvagardia d’u patrimoniu lucale. Candu u regime, u s’è messu a amaregnà düramente e tradissiui, elu u s’è intestau de mantegne a sou indipendensa de pensceiru e a cuntügnà l’opera incumensà. Au cuménsu d’i Ani Trenta, cu’ in abundante grüpu de amighi, apasciunai cume elu d’i dialeti intemelî, u l’à caciau e base pe’ a fundassiun de l’Academia Ventemigliusa ch’a l’à daitu vita au muvimentu d’A Barma Grande, ina mira ch’a l’à avüu u sou puntu de forsa inta pübřicassiun d’ina revista - sutatituřà l'Antulugia Intemelia – duv’i gh’àn culaburau scritui inti dialeti d’a zona cumpresa intra a Valata de l’Argentina e u Prinçipatu de Munegu, aiscì se ‘stu teritoriu u l’éira staitu devisu dau cunfin puliticu italu-françese. Infra u 1932 e u 1939, de ‘st’antulugia i sun staiti pübřicai séte vulümi, ch’i cuntegne ina vasta prudüssiun dialetale: puesie, prose, testi teatrali, mise a lögu de riçerche lenghistighe e etnugrafiche. In fegunda culaburassiun cun Filipu Giliu Rostan, sute u pseudonimu de Yvan Dakhordiu, i fan paresce nümeruse pièçes dialetaři, in testi uriginali o redüti, duve gh’è da remarcà: L’AMÙ U L’È CIÜ FORTE CHE U BRUSSU, "U dottor PEPIN SCURLUSSURA, PAULIN U S’INCALA, A VERITA’ A L’UFENDE, A ÇENA D’A LEVA (trasmessa d’â RAI inti Ani Setanta). Ancu’: A SCÖRA D’I MARÎ, U SE CREDEVA D’ESSIRU, U RÜVEGU DE BON CÖ, FRANÇE’ MERA, U SPIRITU DE CUNTRADIÇIUN, BERNA’ U BÜLU U SE MARIA. Intu 1946, in Svissera, u se mariava cun Matilde Pfister, ch’a gh’à daitu due figlie: Emilia e Gisella. Da paire cusciensiusu, candu l’è staitu u mumentu de destetà ‘ste due garsune, u l’à dedicau ben ciü tempu â famiglia, metendu in po’ da parte i tantiscimi interessi cultürali. Però, intu 1961, sprunau da Rostan, u reciamava a ina ciü atenta atività u sciàiru grüpu d’i Soci d’a Cumpagnia, invitanduři a arrepiglià e tradissiui, trasmetendu l’interessu ae generassiui giuvanili. Intantu u sbrilunava i autui dialetali de tüta a Zona Intemelia a repiglià l’atività, fandu pübřicà da Ninu Lamboglia, l’ötavu nümeru d’A Barma Grande.
Da chel’anu, fina au 1974, suta a sou ghida, i l’éira stampai autri sei vulümi d’a revista, ch’i cuntegne a prudüssiun dialetaře d’au dopugherra e i sun servii da sprùn pe’ l’arrepiglià d’a literatüra dialetaře, che da chelu mumentu a l’à atrövau nümerusu seghitu. Aiscì dopu a scumparsa de Rostan u cuntügnava a pratica d’autù de testi teatrali, uriginali o redüti, ch’i nu’ mancava de esse rapresentai d’â Cumpagnia d’u Teatru Ventemigliusu direta da Pierin Sismondini. ‘Sti chi i tituři: CHI U L’È U MARIU DE CESIRA, INA PIGA DERRE’ A L’AUREGLIA, U GRUNGU, I DUI CUSTANTIN, A PIGNATA, A RIVINCITA DE PASCÀ, PESCAVUI DE CANA, U CUTELU DE PE’ U MANEGU, CHELE NÖTE DE SETEMBRE.
Intu 1977, pe’ a celebrassiun d’u çencantenariu de fondassiun d’â Cumpagnia d’i Ventemigliusi, intu mezu ae autre mire, u creava i Centri di Cultura Dialettale ch’i l’àn u scopu de tramandà ai figliöi d’ê scöre u patrimoniu cultürale d’u dialetu. Diresüi da Rensu Villa, inta Scöra elementare e dau prof. Massimo Cavalli inte Medie, i Centri i l’àn derulàu in’intensa atività surva tütu intu campu d’a cansun e d’a reçita dialetaře, utegnendu faitüranti afermassiui, aumancu fina a tüti i Ani Ötanta, aiscì suta a diressiun d’a duturessa Rita Zanolla. L’è staitu ancu’ Azaretti a preparà i testi dialetaři pe’ st’atività, adatandu pe’ e scene, antighe e çelebri foure, cume: A FOURA D’U RATU E D’U GALETU, GIANCANEVE, ÇENERUSELA, MARMELIN, U GATU INGIARMAU. De ciü, pe’ i figliöi, u l’à messu inseme ina gramaticheta ilüstrà IMPARAMU U VENTEMIGLIUSU, nasciüa d’â culaburassiun cun Villa, e cumpendià da ina serie de audiucascete, lezüe in dialetu da amighi d’a Cumpagnia.
Fin dai Ani Trenta u l’è staitu autù de pareglie cansun in dialetu, caicüna cumposta inte ocaixun d’ê edissiui d’a Bataglia d’ê Sciure, müxicae e cögliüe intu cadernetu CANSUN VENTEMIGLIUSE püblicau d’â Cumpagnia intu 1970, primu d’ina serie de edissiui, aiscì prestigiuse. Â fin d’i Ani Setanta, i l’à cumesau a paresce i früti d’i longhi ani de stüdi e de riçerche, purtae avanti intu campu d’u dialetu e, d’urdinariu, presentae ai Colloques des langues dialectales urganisai a Munegu. Inte ‘ste püblicassiui: NOMENCLATURA DELLA FAUNA MARINA IN DIALETTO VENTIMIGLIESE, paresciüa insciu Bollettino dell’Atlante Linguistico Mediterraneo e a culaburasciun au vulüme I DIALETTI LIGURI ch’u tegne i ati d’u Cunvegnu de Zena, faitu intu 1973. U nu’ fava mancà a sou culaburassiun â Rivista Ingauna e Intemelia de l’Istituto Internazionale di Studi Liguri, d’u cale u l’eira staitu Sociu fundatù e, fina au 1977, Presidente d’a Seziun Intemelia. Ma l’opera ch’a duveva daghe fama naziunale e internaziunale a l’è staita de següru L’EVOLUZIONE DEI DIALETTI LIGURI ESAMINATA ATTRAVERSO LA GRAMMATICA STORICA DEL VENTIMIGLIESE, paresciüa in due edissiui, üna derré l’autra, intu 1977 e intu 1982. Intu meiximu anu, dopu ina longa opera de preparassiun, furnia dai za’ nuinai Colloques, intu Prinçipatu de Munegu, paresceva l’Académie des langues dialectales d’a cale u l’eira staitu patruçinatù, membru fundatù e vicepresidente. Intu 1989 vieva a lüixe l’ürtima deficurtùsa fatiga: STUDI LINGUISTICI SULL’ANFIZONA LIGURIA-PROVENZA, preparà in culaburassiun cu’a prof. Giulia Petracco Sicardi, e cuntegnente in aprufundiu e magistrale sagiu insciu dialetu de l’Auriveta (Olivetta San Michele).
Dutau de sciamante spiritu puliticu, intu 1945, â fin d’a desastrusa gherra ch’a l’àva redütu Ventemiglia a in bigu de macerie, u lançava l’idea d’â Zona franca intemelia ch’a l’averva dovüu recustrüì, aumancu dau puntu de vista ecunomicu-duganale, l’entità de l’antiga Cuntea. Pe’ arrivà a ‘stu scopu u l’à fundau L’Unione Democratica Federalista della Liguria Intemelia assuciassiun ch’a l’aveva u sou organu de infurmassiun intu giurnale lucale La Voce Intemelia, ch’u n’è staitu u fundatù e diretù fina â morte. U prugetu d’a Zona Franca u nu’ l’à avüu incumensu, ma u giurnale u l’à purtau avani e püblicassiun cume mensile d’infurmassiun e difesa d’i interessi lucali suta l’egida de l’Unione Intemelia. Fundatù, intu 1948, d’a Commissione italo-francese per lo studio dei problemi di frontiera e del bacino del Roia, u l’è staitu aiscì fundatù e presidente d’u Comitato per l’ammodernamento della S.S. 20 di Val Roia, cume aiscì d’ê assuciassiui Difesa della spiaggia e Pescatori Marini. Ispeitù unurariu d’a Suprintendensa ai Munümenti fina au 1971, u l’è staitu aiscì, d’â fundassiun, membru d’a Commissione di arte sacra della diocesi di Ventimiglia. Inti Ani Sciüscianta, elezüu cume indipendente, u l’à faitu parte de trei aministrassiui, üna derré l’autra: Cunseglié cumünale e Assesù ae Finanse e au Patrimoniu, ucüpanduse, tra l’autru, pe’ l’istitüssione in Ventemiglia d’i Licei Classicu e Scientifigu e de l’Istitutu Tecnicu Cumerciale.
Aiscì sou a pratica de prugetassiun e finansiamentu d’i travagli, pöi ciantai lì, d’u portu de Ventemiglia. U l’à travagliau cun custansa fina a candu e condissiui de salüte i ghe l’àn permessu, sareva a di’ fina a pocu tempu avanti de möire, che l’è stau u 26 de frevà d’u 1991, inta sou ca’ d’a Marina San Giüsepe, lasciandu a mezu caiche interessante travagliu de cultüra d’u postu, cume u breviau d’a messa pe’ u giurnu de San Segundu, messa zü in ventemigliusu; travagliu ch’u l’è staitu publicau postümu d’â scignura Matilde.
Opere[modìfica | modìfica wikitèsto]
Puesie intu parlà intemeliu[modìfica | modìfica wikitèsto]
- SONETTI GIOVANILI
- DEXIDERIU ventemigliusu
- APARISSIUN ventemigliusu
- STAVA A MAIRE Stabat Mater ventemigliusu
- VIVA U SCÖGLIU ventemigliusu
- CUME L’E’ BELU TANGHEZA’ ventemigliusu
- CIANCEGURA BARLEGURA ventemigliusu
- VIVA CARLEVA’ ventemigliusu
- ADIU CAVU ventemigliusu
- PIGLIARU, PIGLIARU U RATU INTU TOURU ventemigliusu
- FATENE CARA’ PAULIN ventemigliusu
- L’E’ A TÜ CHE VÖGLIU BEN ventemigliusu
- L’E’ MEGLIU CIÜGA’ IN ÖGLIU ventemigliusu
- U CAN E A SOU SCIUMBRIA ventemigliusu
- U TRAN-LÜMASSA ventemigliusu
- A BEGARIÇIA ventemigliusu
- SCIURE E GARSUNE ventemigliusu
- MA GHE N’AVE’ TESTA ventemigliusu
- A CANSUN D’A ZONA FRANCA ventemigliusu
- A L’EIRA A REGINETA D’E VALAE ventemigliusu
- CANDU L’ARRIVA U MAZU ventemigliusu
- A SCAŘA ventemigliusu
- Rime pupulari arrecampae
- ANA SÜSANA ventemigliusu
- GIAN BRAGHETA ventemigliusu
- SABU SANTU ventemigliusu
- SÜCA PERA’ ventemigliusu
- PASCA PIFANIA ventemigliusu
- STROFETTA di canto popolare disperso ventemigliusu
- IN SCIU’ VALUN DE PIGNA ventemigliusu
Cumedie[modìfica | modìfica wikitèsto]
- L’AMU’ U L’E’ CIÜ FORTE CHE U BRUSSU - con Rostan : Ivan Dakordiu
- U "DOTTOR" PEPIN SCURLUSSURA - con Rostan : Ivan Dakordiu
- PAULIN U S’INCALA - con Rostan : Ivan Dakordiu
- U MEIGU PE’ FORZA - con Rostan : Ivan Dakordiu
- A SCÖRA D’I MARÎ - con Rostan : Ivan Dakordiu
- U RÜVEGU DE BON CÖ - con Rostan : Ivan Dakordiu
- A VERITÀ A L’UFENDE - con Rostan : Ivan Dakordiu
- A ÇENA D’A LEVA - con Rostan : Ivan Dakordiu
- BERNÀ U BÜLU U SE MARIA
- I DUI CUSTANTIN
- A PIGNATA
- A RIVINCITA DE PASCÀ
- PESCAVUI DE CANA
- U CUTELU DE PE’ U MANEGU
- CHELE NÖTE DE SETEMBRE ...
- TÜTU PE’ INA CAMIXÖRA GRIXIA
- U SE CREDEVA D’ESSIRU
- FRANÇE’ MERA
- U SPIRITU DE CUNTRADIÇIUN
- DUI MARÎ IN GALERA
- INA PIGA DARRÈ A L’AUREGLIA
- CHI U L’È U MARIU DE CESIRA
Teatru pe’ i figliöi[modìfica | modìfica wikitèsto]
- A FOURA D’U RATU E D’U GALETU
- GIANCANEVE E I SÉTE NANI
- ÇENERUSELA
- A BELA CH’A DORME INTU BOSCU
- MARMELIN
- U GATU INGIARMAU
- E BUXIE
- STÖRIE DE PESCAVUI
- I OSPITI D’UNÙ
Editoriali[modìfica | modìfica wikitèsto]
- A BARMA GRANDE - Antulugia intemelia - C.d.V. - I.I.S.L.
- IMPARAMU U VENTEMIGLIUSU con Renzo Villa - C.d.V.
- I DIALETTI LIGURI negli atti del Convegno di Genova del 1973
- NOMENCLATURA DELLA FAUNA MARINA IN DIALETTO VENTIMIGLIESE Bollettino dell’Atlante Linguistico Mediterraneo.
- ETIMOLOGIA DEI DIALETTI LIGURI attraverso l’evoluzione storica del ventimigliese - Casabianca. Sanremo 1982.
- STUDI LINGUISTICI SULL’ANFIZONA LIGURIA-PROVENZA - con Giulia Petracco Sicardi - Olivetta San Michele.
- LA FAUNA MARINA NEL DIALETTO VENTIMIGLIESE
- LA VOCE INTEMELIA Organo d’informazione locale - Fondatore e direttore fino al 1991.


text:
Glareolidae
Glareolidae (C.L.Brehm - 1831) a l'é 'na famìggia d'öxelli apartenénte a l'Ordine Charadriiformes, ch'o l'inclùdde o Pernixòtto de Mâ (Glareola pratincola) e o Testonòtto Biondo (Cursorius cursor). I Glareolidae én inparentæ co-i Laridae ma àn abitùdine pægie a quelle di Limicoli. Caraterìstica da famiggia l'é o becco arcoòu. A ragrùppa 4 generi, 17 spêce viventi.
Generi e spêce[modìfica | modìfica wikitèsto]
Genere Cursorius[modìfica | modìfica wikitèsto]
- Cursorius cursor (Latham - 1787)
- Cursorius somalensis (Shelley - 1885)
- Cursorius rufus (Gould - 1837)
- Cursorius temminckii (Swainson - 1822)
- Cursorius coromandelicus (J.F. Gmelin - 1789)
Genere Rhinoptilus[modìfica | modìfica wikitèsto]
- Rhinoptilus africanus (Temminck - 1807)
- Rhinoptilus cinctus (Heuglin - 1863)
- Rhinoptilus chalcopterus (Temminck - 1824)
- Rhinoptiilus bitorquatus (Blyth - 1848)
Genere Stiltia[modìfica | modìfica wikitèsto]
- Stiltia Isabella (Vieillot - 1816)
Genere Glareola[modìfica | modìfica wikitèsto]
- Glareola platinicola (Linnaeus 1766)
- Glareola maldivarum (J.R. Forster 1795)
- Glareola nordmanni (Fischer Von Waldheim 1842)
- Glareola ocularis (J. Verreaux 1833)
- Glareola nuchalis (G.R.Gray 1849)
- Glareola cinerea (Fraser 1843)
- Glareola lactea (Temminck 1820)
Pernixòtto de Mâ (Glareola pratinicola)[modìfica | modìfica wikitèsto]
O Pernixòtto de Mâ (Glareola pratinicola - Linnaeus 1758; in italiàn: Pernice di Mare) o l'é 'n öxello lóngo 22-25 cìtti, co-ina avertûa alâre de 70-90 cìtti, corporatûa slansâ, becco cùrto legerménte cùrvo pe-o quæ l'àn ciamòu "Pernice"; dòrso de cô brùn-olivàstro, gôa de cô giânénte delimitâ da 'n sotî colæn neigro; o resto do còllo e pêto én de cô fùlvo-ciæo, a pansa giancinàstro, sanpe pónta de âe e côa de cô neigro. Con e lónghe e sotî âe, sótta de cô ch'o tîa a-o rósso-brùn, o gropón gianco e-a lónga côa forcûa, o pâ 'na rondanìnn-a gigànte.
O seu habitat én anbienti ùmidi in cian, con scarsa vegetaçión, costêe fangôze, lagùnn-e, salinn-e, ma anche terén avèrtî, desolæ, steppe, coltîvi, lontàn da l'ægoa.
L'àrea de nidificaçión a l'é l'Eoröpa Meridionâle, Àzia Centroccidentâle (Kazachistan, Pakistan), Àfrica Setentrionale; svèrnan in Àfrica a Sùd del Sahara.
In Italia o l'é estîvo e nidificànte: Comacchio, Lago Massaciuccoli, Salinn-e de Trapani, e de Margàita de Savöia, terén paludôzi da Sicilia e Sardegna.
O se nûtre de insetti in xêuo cómme e rondaninn-e (into xêuo no gh'é paragón) ma anche de larve, insetti e vermi a tæra.
O nidìfica in colònie, tra Arvî e Zùgno. O nîo o l'é 'na fòsetta in tæra. E 2-3 êuve én incobæ da-o masccio ascì pe 17-18 giorni; i zóveni végnan indipendenti a l'etæ de træ setemann-e, ma xêuan quand'àn 30-33 giorni.
Testonòtto Bióndo (Cursorius cursor)[modìfica | modìfica wikitèsto]
O Testonòtto Bióndo (Cursorius cursor - Latham 1783; in italiàn: Corrione Biondo) o l'é 'n öxello lóngo 24-27 cìtti, co-ina avertûa alâre de 48-56 cìtti; dòrso e âe de cô crema-sabia, e âe àn a pónta de cô neigro, e sótta én tùtte de cô neigro, a somitæ da testa de cô grîxo-celestìn, o l'à 'na çeggia de cô gianco e 'na riga sotî de neigro ch'a parte da l'éuggio, i doî colôri s'unîscian a "V" derê a-o copùsso còllo, pêto e pansa de cô sabia, ch'o sfùmma inte ciæo-gianchinàstro, sanpe lónghe de cô grîxo-rêuza, becco arcoòu e éuggi de cô neigro. O seu habitat én cianûe arsoîe, terén sabiôzi con scarsa e bassa vegetaçión: 'n anbiente coscì o ghe permétte de poêi védde eventoâli pericoli, e in genere de corî via - de chi o nómme "Corrione" - ciufìto che pigiâ o xêuo.
Difûzo in Àfrica do Nòrd da-o Maròcco a-o Kenya - a Sùd tra l'Angòla e o Sudàfrica - in Médio Òriénte, Àzia Sùd Òcidentâle. Öxello migratô, o passa l'invèrno segóndo a fàscia giögràfica d'apartenénsa, quelli do Nòrd e Est Àfrica atraversàn o Sahara e svèrnan into Sahel, into Sùd do Sudan e Nòrd do Kenya, quelli do Médio Òriente svèrnan inta Penîzoa Àraba, quelli Àziatici svèrnan in Ìndia.
De passo, in Eoröpa Òcidentâle e Setentrionâle: Finlàndia, Irlànda, Gràn Bretàgna in Mediterànio e in Italia in scê ciànn-e costêe[1].
O se nûtre de coleòteri, catainétte e çentogànbe, ch'o catûra con brévi córse e brùsche fermate.
Do Testonòtto Bióndo se riconòsce træ sotospêce:
- Cursorius cursor cursor (Latham 1783) Îzoe Canarie, Nòrd Àfrica, Àrabia, Socòtra
- Cursorius Exsul (Hartert 1920) Ìzoe Capo Vèrde (endémico).
- Cursorius Bogolubovi (Sarudny 1885) Turchìa, Iran, Afghanistan, Pakistan, India do Nòrd-Òvest.
Nòtte[modìfica | modìfica wikitèsto]
- ↑ Ved. prezénpio: https://www.lanazione.it/massa_carrara/curiosita/2012/07/11/742447-corrione-biondo-liberato-nel-deserto-tunisino.shtml
Âtri progètti[modìfica | modìfica wikitèsto]
- Wikimedia Commons a contêgne di files in sce Glareolidae
- Wikispecies a contêgne informaçioìn in sce Glareolidae


text:
Repubbrica Socialista Sovietica de l'Ucrainn-a
A Repùbrica Socialìsta Soviética Ucràinn-a (nómme ofiçiâ ykpaïHcbka PaдяHcbka CoцiaлicTичHa Pecпyблika[1] in ucraìn, ykpaиHckaя CoBeTckaя CoциaлиcTичeckaя Pecпyблиka[2] in rùscio) a l'è stæta, tra-o 1919 e o 1991, unn-a de chìnze repùbriche socialìste che faxêvan parte de l'Unión Soviética.
A sò capitâ a l'è stæta Kharkhiv da-o 1919 a-o 1934, e Kiev da-o 1934 a-o 1991.
Ancheu a nêuva Ucrainn-a a corisponde a-a vêgia fêua che a penîzoa da Crimea, òcupâ da-a Rùscia into 2014, e i teritöi ribèlli da Repùbbrica Popolâre de Donetsk e da Repùbbrica Popolâre de Luhansk, amîghe da Rùscia, che no son riconosciûe da-e âtre naçioìn.
Stöia[modìfica | modìfica wikitèsto]
Scìnboli[modìfica | modìfica wikitèsto]
Govèrno[modìfica | modìfica wikitèsto]
Nòtte[modìfica | modìfica wikitèsto]
- ↑ Ukrayins'ka Radians'ka Sotsialistychna Respublika inte l'arfabêto latìn
- ↑ Ukrainskaya Sovetskaya Sotsialisticheskaya Respublika inte l'arfabêto latìn
Âtri progètti[modìfica | modìfica wikitèsto]
- Wikimedia Commons a contêgne di files in sce Repubbrica Socialista Sovietica de l'Ucrainn-a


text:
Repubbrica Socialista Sovietica da Lituania
A Repùbrica Socialìsta Soviética Litoànn-a (nómme ofiçiâ Lietuvos Tarybų Socialistinė Respublika in litoàn, ЛиToBckaя CoBeTckaя CoциaлиcTичeckaя Pecпyблиka[1] in rùscio) a l'è stæta, inti ànni 1940-1941 e da-o 1944 a-o 1990, 'na de chìnze repùbriche socialìste che faxevân pàrte de l'Unión Soviética.
A sò capitâ a l'êa, coscì cómme inta modèrna Litoània, Vilnius.
Stöia[modìfica | modìfica wikitèsto]
Scìnboli[modìfica | modìfica wikitèsto]
Govèrno[modìfica | modìfica wikitèsto]
Nòtte[modìfica | modìfica wikitèsto]
- ↑ Litovskaya Sovetskaya Sotsialisticheskaya Respublika inte l'arfabêto latìn
Âtri progètti[modìfica | modìfica wikitèsto]
- Wikimedia Commons a contêgne di files in sce Repubbrica Socialista Sovietica da Lituania